qundao/data-zh-poetry huggingface dataset:
题坦然斋
作者：王绅
朝代：明

去古日以远，机巧日以生。纷纷任钩钜，无复存至诚。孰知玄妙理，所贵在坦平。美人领斯趣，百虑帖然凝。闭门谢往来，绝口轻纵横。但忻情意得，不识辱与荣。浮云去复还，飘飖傍幽扃。好月不待招，清夜当户明。幸有一尊酒，聊以娱吾情。悠悠身外事，居易复何营。
题墨竹
作者：王绅
朝代：明

娟娟盈尺素，谁写凌云姿。长梢拂霄汉，群凤来参差。坡仙久已往，湖州不复追。高公有清致，醉墨何淋漓。
题墨竹
作者：王绅
朝代：明

湘江春暮雨霏霏，舟泊黄陵酒力微。夜半开篷群玉响，天风吹下凤凰飞。
题墨竹
作者：王绅
朝代：明

潇湘江上暮云迷，落日无人翠羽低。舣棹黄陵庙前宿，一篷春雨鹧鸪啼。
题墨竹三首
作者：王绅
朝代：明

潇湘江上暮春时，舟泊黄陵思欲迷。夜半忽惊风雨作，潇潇两岸鹧鸪啼。子猷宅畔寻常见，蒋诩门前次第栽。山馆日斜无俗客，清阴忽过短墙来。嘅我居官岁月多，每于紫陌听鸣珂。天风忽起王猷宅，彷佛朝回阙下过。
题墨竹三首·其一
作者：王绅
朝代：明

潇湘江上暮春时，舟泊黄陵思欲迷。夜半忽惊风雨作，潇潇两岸鹧鸪啼。
题墨竹三首·其三
作者：王绅
朝代：明

嘅我居官岁月多，每于紫陌听鸣珂。天风忽起王猷宅，彷佛朝回阙下过。
题墨竹三首·其二
作者：王绅
朝代：明

子猷宅畔寻常见，蒋诩门前次第栽。山馆日斜无俗客，清阴忽过短墙来。
题夹梅竹
作者：王绅
朝代：明

月白风清夜未央，小窗人静漏偏长。翩翩翠鸟来何处，只影飞随白凤凰。
题小画三首
作者：王绅
朝代：明

青萝山下松涛室，几度临风忆旧游。今日画图看髣髴，淡云疏木不胜秋。古树森沈俯碧湾，江花拥雪正漫漫。海门潮落舟归晚，铁笛几声人倚阑。三月桃花浪蹴红，系船晒网夕阳中。卖鱼买得浔阳酒，岩树生阴坐晚风。
题小画三首·其一
作者：王绅
朝代：明

青萝山下松涛室，几度临风忆旧游。今日画图看髣髴，淡云疏木不胜秋。
题小画三首·其三
作者：王绅
朝代：明

三月桃花浪蹴红，系船晒网夕阳中。卖鱼买得浔阳酒，岩树生阴坐晚风。
题小画三首·其二
作者：王绅
朝代：明

古树森沈俯碧湾，江花拥雪正漫漫。海门潮落舟归晚，铁笛几声人倚阑。
题山水图
作者：王绅
朝代：明

澄江波粼粼，弱柳枝袅袅。结庐在繁阴，随时事渔钓。紫芝无续歌，阳春有馀调。纵浪烟波中，清风满孤棹。
题延翠斋
作者：王绅
朝代：明

十里烟萝翠作堆，道人家在石岩隈。门涵碧落轩窗净，席拥青冥图画开。山雨欲来松竹润，岭云初去鹤猿猜。谁能分我数椽地，一洗襟怀亦快哉。
题徐子明雅淡轩
作者：王绅
朝代：明

萧然一室仅环堵，柏子销时日过午。古琴抚罢风满帘，深杯邀得月当户。往来问卜无白丁，过从谈论皆鸿生。俗态已忘世虑息，雅淡中含太古情。
题思萱堂
作者：王绅
朝代：明

手种萱花近北堂，慈亲相对百忧忘。年来太学游歌久，一向春晖一断肠。
题思诒斋
作者：王绅
朝代：明

温温经尺璧，宝之无不至。盈盈一杯水，捧之惟恐坠。人生七尺躯，负抱良己贵。欲思淑厥身，当须奉名义。五陵豪少年，昂昂多意气。不图显扬谋，声誉只如寄。栖栖陋巷人，箪瓢或弗继。动履不忘亲，令名日昭㫼。置器且求安，保身岂无计。载歌思诒诗，令人发长喟。
题思诒斋
作者：王绅
朝代：明
体裁：古风

温温经尺璧，宝之无不至。盈盈一杯水，捧之惟恐坠。人生七尺躯，负抱良己贵。欲思淑厥身，当须奉名义。五陵豪少年，昂昂多意气。不图显扬谋，声誉只如寄。栖栖陋巷人，箪瓢或弗继。动履不忘亲，令名日昭晢。置器且求安，保身岂无计。载歌思诒诗，令人发长喟。
题曾才鲁紫泉亭
作者：王绅
朝代：明

郁林奠南服，发祥由地灵。明时不爱宝，寒泉著休徵。滭沸迸岩窦，萦回出林坰。色比马肝瑩，光彻壶冰清。邦人聚观者，奔走填周行。孰知兆此秀，乃属芹宫英。折桂入天府，宾兴造王庭。得官虽未显，教铎春风鸣。瓯闽道匪遥，企望难为情。至今饯别处，犹以兹泉名。
题曾才鲁紫泉亭
作者：王绅
朝代：明
体裁：古风

郁林奠南服，发祥由地灵。明时不爱宝，寒泉著休徵。滭沸迸岩窦，萦回出林坰。色比马肝莹，光彻壶冰清。邦人聚观者，奔走填周行。孰知兆此秀，乃属芹宫英。折桂入天府，宾兴造王庭。得官虽未显，教铎春风鸣。瓯闽道匪遥，企望难为情。至今饯别处，犹以兹泉名。
题朱仲志师古堂
作者：王绅
朝代：明

冥趋每多踬，妄作讥无徵。君子戒自用，墙面何由行。典谟垂圣训，坟史昭日星。阅之理未至，自足咨老成。朱侯金华英，致身当盛明。剖竹分郡符，循政闻大廷。夏侯善决疑，为士须明经。延寿尚德化，礼义为干桢。师古信有德，汗简流芳声。勖哉蹈贞轨，以作吾邦荣。
题李氏归盘谷卷
作者：王绅
朝代：明

清江李氏子，遐栖蹈高躅。萧散类辋川，幽深若盘谷。荣华绝外慕，渔樵聊自足。终此继家声，其乐矢弗告。
题李白小像
作者：王绅
朝代：明

一自骑鲸去不回，风流千古数雄才。至今采石江头月，犹共长庚烛九垓。
题杏林图
作者：王绅
朝代：明

东风扇微和，万木敷芳芬。嘉林有名果，不与凡植群。伊花炫明丽，厥核存至仁。惟昔有仙子，志在苏罢民。年深功己著，植之满比邻。至今千载下，蔼蔼垂令闻。卓哉寿昜彦，文质何彬彬。种德如种杏，择术非为贫。存心惟爱物，托此康斯人。不闻圣有训，作善福可臻。愿言勉自强，往轨良可遵。
题松雪轩
作者：王绅
朝代：明

郁郁苍虬形，孤根盘厚土。皎皎白羽姿，远自云端下。气味本不侔，忽尔相依附。清白人共嘉，会合天所与。伊谁搆轩居，对之有佳趣。风号龙虎吟，岁晏珠玉聚。愿言同此心，贞素以相处。
题画
作者：王绅
朝代：明

嘅我行四方，汗漫岁月深。家山远在望，无由一登临。去时门前松，偃蹇不及寻。归计眇未卜，此松已成林。草堂俯幽谷，柴门掩遥岑。何时解簪组，永遂夙昔心。
题画梅
作者：王绅
朝代：明

忆昔黄昏访老逋，小舟乘月渡西湖。暗香浮动人声寂，皓鹤飞来只影孤。
题画菜
作者：王绅
朝代：明

畦蔬有嘉种，更藉雨露恩。绿叶发华滋，足可供盘飧。伊谁慕清修，志欲茹其根。于焉写幽贞，宛宛生意存。
题白莲花图
作者：王绅
朝代：明

澄澄碧波中，皎皎白玉蕊。贞姿妒寒梅，瑩洁绝纤滓。怀哉太极翁，爱之比君子。披图起遐思，吾将蹈真轨。
题白莲花图
作者：王绅
朝代：明
体裁：古风

澄澄碧波中，皎皎白玉蕊。贞姿妒寒梅，莹洁绝纤滓。怀哉太极翁，爱之比君子。披图起遐思，吾将蹈真轨。
题终养堂
作者：王绅
朝代：明

散步出平陆，乌鸟啼北林。矫首睇寥廓，白云飞远岑。感物易伤怀，惕惕孝子心。严亲不待养，岁月何骎骎。幸有堂上母，亦已桑榆侵。奉觞介眉寿，春酒随候斟。亦有忘忧草，树之高堂阴。谓山固非高，谓海亦何深。但愿遂终养，仰止损与参。
题翠微深处为杰斗南上人作
作者：王绅
朝代：明
体裁：古风

心閒境自清，境清神愈适。是以旷达姿，遐踪寄幽僻。方外有名区，峰峦翠如积。其中窅且冥，辽辽尘俗隔。高人海上来，阎浮遍游历。蚤岁悟三空，冥栖缚禅寂。杖藜入空青，斗室生虚白。人我久己忘，门罗点头石。雨过寒袭人，云收山在席。孰谓西土遥，于焉真净域。
题翠微深处为杰斗南上人作
作者：王绅
朝代：明

心閒境自清，境清神愈适。是以旷达姿，遐踪寄幽僻。方外有名区，峰峦翠如积。其中窅且冥，辽辽尘俗隔。高人海上来，阎浮遍游历。蚤岁悟三空，冥栖缚禅寂。杖藜入空青，斗室生虚白。人我久己忘，门罗点头石。雨过寒袭人，云收山在席。孰谓西土遥，於焉真净域。
题芮知府敬亭山房
作者：王绅
朝代：明

峨峨敬亭山，山色含苍翠。两水夹寒麓，双桥倚空际。若人结幽居，挹此清淑气。开轩纳浮爽，游目豁氛翳。坐使灵台明，涵养成利器。两剖名郡符，屡受民社寄。每念居处崇，深念生民瘁。国尔竟忘家，故庐何由至。石田长莓苔，茅屋搴萝薜。山灵问归期，白首功名遂。
题菜
作者：王绅
朝代：明

纷纷桃与李，默默自成蹊。繁花一消歇，寂寞无人知。孰若春园蔬，生长在中畦。至味存澹泊，疏叶发华滋。彼哉膏粱子，但慕膻与肥。不得此中趣，百事安能为。
题薛孟式沧湾渔舍
作者：王绅
朝代：明

荣名非夙愿，幽贞素所服。冲怀绝外纷，结庐沧江曲。凉薰生密荫，时雨涨新渌。水煖鳜鱼肥，生涯一竿竹。得鱼不思鬻，瓮头酒初熟。击鲜旋篘醇，雅趣聊自足。人生贵有适，无为浪奔逐。咄此终吾身，悠然矢弗告。
题野航徐氏双竹图
作者：王绅
朝代：明

翛然谷口碧琅玕，影落澄波夜正寒。独倚野航人寂寂，月华浮水度双鸾。
题阙
作者：王绅
朝代：明

□□□□□，去住心忡忡。江花拥层浪，柳絮舞和风。睹物易感伤，未别思重逢。执手双溪上，相看澹无容。愿言善自爱，冀尔振吾宗。
题阙
作者：王绅
朝代：明

□□□仙子，栖冥寄丘壑。其间窅且幽，岂无托寥廓。几欲相追寻，又恐其踪邈。
题阙
作者：王绅
朝代：明

□皇崇孝理，立爱方自躬。闻之重垂悯，伸恩全至公。精诚帝心格，孝悌神明通。作诗纪其实，庶以昭无穷。
题阙
作者：王绅
朝代：明

春满川巴日正长，龙桥丽色蔼苍茫。江花拥雪舒晴白，堤柳拖金袅嫩黄。渔浦水生横舴艋，沙洲日暖睡鸳鸯。浩歌一曲无人和，物候惊心谩慨慷。
题雪棹图
作者：王绅
朝代：明

万顷顽云拨不开，山河大地总皑皑。怀人夜出山阴远，兴尽何妨半路回。
题黄侍中翠微书舍十解
作者：王绅
朝代：明

环池皆名山，山深积苍翠。长夏晴雪飞，无云亦阴翳。清秀日凝结，钟作人中英。筑庐兹山下，藏修敛辉声。韦编富五车，牙签盈万轴。岚光入绮疏，芸香绕林麓。屋头有流水，时作幽琴鸣。掩卷欲细听，风移过前楹。独有对面峰，千岁色不改。举头每见之，心期良有在。端坐肆翻阅，静心玩古今。遥遥莘野志，沉沉梁甫吟。时来不可止，囊锥颖终脱。决策当大廷，魁名独先夺。词垣暨南宫，终岁知几迁。致君尧舜上，步武夔龙间。遂令四海人，延颈望陶冶。愿比触石云，崇朝雨天下。时序迅若箭，勋业宜早修。功成身退日，归伴赤松游。
题黄侍中翠微书舍（二解）·其一
作者：王绅
朝代：明

环池皆名山，山深积苍翠。长夏晴雪飞，无云亦阴翳。
题黄侍中翠微书舍（二解）·其二
作者：王绅
朝代：明

屋头有流水，时作幽琴鸣。掩卷欲细听，风移过前楹。
鱼梁坡
作者：王绅
朝代：明
体裁：古风

我登鱼梁坡，维时日初未。陟降直云端，指顾弥空际。岚光接杳冥，林姿积苍翠。行行层复层，己极巍峨势。恍疑身近天，未觉足行地。俯见千仞沟，惕惕增予悸。仆夫相告言，力乏须少憩。辍步心渐平，徘徊得深意。
鱼梁坡
作者：王绅
朝代：明

我登鱼梁坡，维时日初未。陟降直云端，指顾弥空际。岚光接杳？，林姿积苍翠。行行层复层，己极巍峨势。恍疑身近天，未觉足行地。俯见千仞沟，惕惕增予悸。仆夫相告言，力乏须少憩。辍步心渐平，徘徊得深意。
鹤林春色
作者：王绅
朝代：明

鹤林美风景，凛凛岁寒色。况兹阳和交，苍翠郁如积。鲜鲜素羽禽，皓皓雪霜翼。逐时自生成，熙熙性舒适。胜地布黄金，奇葩攒白壁。僧舍锁烟霞，梵宫炫黄碧。回顾花柳区，徒能为形役。
黑松林
作者：王绅
朝代：明

曲靖有松林，逶迤百馀里。苍苍无异色，郁郁有佳致。灵籁天上来，怒涛樾间起。赫日任行空，凄飙常袭体。慨彼贞素姿，一一皆有以。大足任栋梁，小可就规矩。无能致通都，寂寞徒自弃。丘壑多遗材，达路少废枳。斯理谅□□，□□□□□。
龙顶先春
作者：王绅
朝代：明

洪造本无私，大钧同一囿。如何龙顶山，节气分先后。崇冈鸾凤翔，复岭龙蛇走。和叔之所钟，春阳每超凑。疏疏垄梅新，纤纤涧草秀。化工妙且神，此理讵难究。至和气自殷，何必拘常候。
龚给事家索菊
作者：王绅
朝代：明

长安门外禁垣西，公馆幽深带小蹊。满圃黄花谁占得，清香曾许我分携。
谒五坡祠
作者：王绍元
朝代：明

丞相忠魂何处招？纲常九鼎系山腰。百年事去公方饭，千里师行恨未销。血染燕尘应化碧，气吞海若已随潮。荐芳哭尽英雄泪，枯木寒云暮又朝。
登岱岳
作者：王绍先
朝代：明
体裁：七言律诗

珠宫贝阙郁嵯峨，门倚青天挂碧萝。锁断半山环日月，望穷千里带江河。秦坛玉气崇幽渺，汉纬金书射太和。昭代圣王皆舜禹，喜无封事入山阿。
挽张双溪
作者：王经
朝代：明
体裁：七言绝句

许国身曾万里还，蜀江尘土暗重关。凄凉墓木今成拱，落日悲风满故山。
谢家埠
作者：王统
朝代：明
体裁：七言律诗

卸却孤帆野水涯，黄尘扑面走轻车。白沙翠竹不多路，茅屋竹篱凡几家。山脚云低乌帽没，树稍风飐酒旗斜。眼前景物供诗料，独有寒梅未肯花。
仲春
作者：王继统
朝代：明
体裁：古风

仲春气候暖，微雨旋已晴。晨起念佳旭，欣然出柴荆。溪头杏花白，墙角春鸠鸣。植杖语邻叟，东皋从耦耕。
溪上
作者：王继统
朝代：明
体裁：五言律诗

缘流信所适，倚棹溪之滨。新月淡如我，晚山青向人。孤蒲微戢戢，烟浪细鳞鳞。露下可云返，凉风吹葛巾。
净影寺
作者：王绪宏
朝代：明
体裁：五言律诗

四围山壁立，天光一线通。岩开知鸟道，嶂合是幽宫。塔影千年月，涛鸣六月风。应知谈法处，龙象报神宫。
岁暮赠新安吴用卿
作者：王维俭
朝代：明
体裁：古风

北风吹云云四幕，岁尽穷阴苦寂寞。忽闻有客来大鄣，清姿绝尘立野鹤。大鄣山客性耽古，开缄发箧光煜爚。夏王九牧铸黄金，大泽深山远不若。于阗雁肪截昆吾，饕文如发双龙攫。丰隆煽火天公下，紫烟飞尽粉骨薄。锦缥细展墨花翻，河东二柳燉煌索。会稽内史十五字，崩崖断石压秘阁。老夫亦出汉螭钩，海虬盘觚绿玉削。方鼎癸父隐亚文，满堂宾客起错愕。箧中宝物朽欲死，谁从柯亭裁新籥。呜呼此事真未易，共君且倾金凿落。
秋日过陈见心给谏南园
作者：王维俭
朝代：明
体裁：五言律诗

徘徊台上望，秋色已苍苍。孤戍还吹月，千林乍啖霜。傍城成虎落，截水作鱼梁。咫尺吾园接，相期瑶草芳。
集岩亭王孙东墅
作者：王维俭
朝代：明
体裁：五言律诗

小妓宫罗窄，名花绮幕张。晴丝牵酒盏，飞絮恋筝床。改席临阶碧，登台望野苍。芙蓉处处是，乞取缉秋裳。
题都峤山太极岩
作者：王维新
朝代：明
体裁：联

太一之理，水自流，物自生，流者流，生者生，凭谁作；极乐之乡，云常动，石常静，动无动，静无静，与我为。
别汪仲子
作者：王维桢
朝代：明

还子无苦颜，羁人寡欢趣。宛马东道来，西风常反顾。予也塞鄙人，谬习从章句。会值好文时，凌风偶鸾翥。天路岂不廓，翱翔非所慕。华岳云台边，翳翳绕松树。其下盘茯苓，其上栖白鹭。归与依吾乡，延年而保素。
孝烈皇后挽歌
作者：王维桢
朝代：明

范内留芳训，扶天有骏功。仙游知跨凤，圣念为当熊。玉佩虚无里，苍云怅望中。宜春花照眼，泪洒旧时丛。
寄东氏妹
作者：王维桢
朝代：明

万里游真倦，向来依故庐。宁亲迎卫女，设馔钓河鱼。奔诏身仍远，思家意不舒。班昭应有念，早上丐兄书。
寄谢氏
作者：王维桢
朝代：明
体裁：古风

佳人邈难即，言在赤霞岑。高视天宇外，长啸扬哀音。前临沧海波，云是桑麻林。神理悟变化，何浮不有沉。幽怀自兹释，仙侣相追寻。朝骑白鹿游，暮采瑶华吟。傥遇云中翰，愿以遗同心。上言结永好，下言保芳馨。
对雨篇
作者：王维桢
朝代：明
体裁：古风

西山黯黯云气黑，日落未落带雨色。夜深乱鸦九衢喧，轰雷厌城雨翻盆。揽衣惊出莽四顾，前屋后屋溜如注。楼头钟鼓不闻传，但闻玉沟溅溅波涛怒。此时上御集灵台，烛里龙颜莞莞开。平明筵张雨亦歇，左右争进万年杯。君不见回枯小麦青，社鼓赛神民乐生。
小至院内对月简诸同宿
作者：王维桢
朝代：明

海东满月上金规，风后寒光湛玉墀。出槛新梅浑失影，当阶老鹤淡无姿。宵深霜露侵偏剧，节变星河望欲移。坐待严城楼观晓，拟看云物共登危。
巩华城陟眺作
作者：王维桢
朝代：明
体裁：七言律诗

沙城粉堞喜初凭，壮接神京亦股肱。地涌云霞围御宿，峰悬松柏认皇陵。青青辇道春苔合，宛宛灵山紫气凝。尽说经营劳睿思，群工莫自论微能。
康陵陪祀
作者：王维桢
朝代：明

塞上犹传八骏名，帝丘今望赤霄平。千峰云起旌旗影，万木风多剑槊声。玉殿香烟浮俎豆，瑶墀星斗灿冠缨。雍歌听彻人归尽，独立春宵百感生。
沙河道中用王太史韵
作者：王维桢
朝代：明

晓日平郊远色分，皇家千障抱诸坟。沾花车骑香闻露，过水冠裳润带云。绣璧斜翻丹凤势，回沙细拥白蛇文。词臣预喜瞻依地，宝篆穹牌七帝勋。
石鼓残文歌
作者：王维桢
朝代：明
体裁：古风

我闻宣王石鼓史，籕笔文辞简质字。铦利岁久剥落摹拓昏，读字不得读其意。我登汪君堂，见此倍惆怅。断断续续半形画，中兴有迹随彫丧。于乎文武成康忽焉没兮，小雅尽废鼎沦泥。东都天子讲田事，吉日堂堂闻鼓鼙。岐山之阳广且夷，马同车骤徒众驰。召从百辟修旧典，参伍齐足煇有仪。萧萧悠悠天风吹，一声振山山为披。汧水沔水鱼瀰瀰，天子之所网罗施。彻围从臣奏武成，爰请砻石勒斯铭。岂徒百辟匪舒放，要令千载知功名。人言禽荒古有诫，彼美宣王罔攸解。猃狁内侵蛮荆侮，我武不扬我室坏。安得与君蒐遗编，参订阙文补裨完全。三代一字一事传，岂为区区点画论精研。
赠汪氏赴琅邪
作者：王维桢
朝代：明
体裁：古风

初景照城阙，垂杨荫广陌。孤鸟绕树鸣，旦出送征客。感物怆离乖，逐往思羽翮。各天从此始，喟然叙畴昔。
出平凉寻故人
作者：王维祯
朝代：明
体裁：五言律诗

穷塞凉州是，吾今出更西。峡深昏白昼，剑在耀青霓。畏色生危巘，吟情乱急溪。故人千里外，有酒慰羁栖。
热
作者：王维祯
朝代：明
体裁：五言律诗

院深风不度，火铄井犹温。林密翻包暑，蚊多故趁昏。何方无五月，明发问孤村。莲洞凉如许，茶瓜与客论。
秋日登墅楼同郭子得差字
作者：王维祯
朝代：明
体裁：五言律诗

久客悲秋屡，今归我重嗟。青山犹故国，黄叶变人家。不尽楼中感，况多鬓里华。世途空节序，真觉向来差。
过望儿山
作者：王维祯
朝代：明
体裁：七言绝句

云去台高草色斑，居人为指望儿山。忽思游子千峰里，白发当门暮未关。
寄题戴明府漱江亭
作者：王缄
朝代：明

巢许高风未可论，临江一漱洗乾坤。芦台半落西江水，草阁长开北海尊。自有一丝抉汉鼎，遥知五柳是陶门。兴来欲鼓山阴棹，明月清风几断魂。
七月三日大风如雷拔木飘瓦势甚可畏适太常杨邃庵诗来倚韵答之二首
作者：王缜
朝代：明

七月三日午欲过，东风渐恶雨渐多。人正穷愁复尔耳，天还震怒物如何。金縢示变周王悟，丰沛空传汉祖歌。春秋纪异谁秉笔，频揩病眼看编摩。刚风挟雨猛于雷，地卷喧天故故豗。万骑骤驰排阵入，百川翻立拥潮回。簸扬可是箕星好，消息还从巽卦来。我欲讼之何所作，一函封事九重开。
七月三日大风如雷拔木飘瓦势甚可畏适太常杨邃庵诗来倚韵答之二首·其一
作者：王缜
朝代：明

七月三日午欲过，东风渐恶雨渐多。人正穷愁复尔耳，天还震怒物如何。金縢示变周王悟，丰沛空传汉祖歌。春秋纪异谁秉笔，频揩病眼看编摩。
七月三日大风如雷拔木飘瓦势甚可畏适太常杨邃庵诗来倚韵答之二首·其二
作者：王缜
朝代：明

刚风挟雨猛于雷，地卷喧天故故豗。万骑骤驰排阵入，百川翻立拥潮回。簸扬可是箕星好，消息还从巽卦来。我欲讼之何所作，一函封事九重开。
三月八日松江道中见蚬
作者：王缜
朝代：明

面面风花隔岸香，家家蚬子傍河长。行人独倚船头立，错认松江是故乡。
上关索岭贵州路此山独高险常阴雨上有关索庙
作者：王缜
朝代：明

黯黯瘴云飞雨，岩岩石磴盘空。绝险更无鸟过，奇勋惟说关公。
上巳郊行
作者：王缜
朝代：明
体裁：七言律诗

屈曲山阿往复回，桃花将尽菜花开。石桥截涧留云影，野卷编茅护竹栽。风入无雩春制服，事从修禊水传杯。兴来独望长安日，一寸丹心未拟灰。
上巳郊行
作者：王缜
朝代：明

屈曲山阿往复回，桃花将尽菜花开。石桥截涧留云影，野卷编茅护竹栽。风入无雩春制服，事从修褉水传杯。兴来独望长安日，一寸丹心未拟灰。
上海察院题壁
作者：王缜
朝代：明

三载南巡脚未休，一航上海信潮流。简书刚为军储急，丝茧谁宽里巷忧。事到安排良独苦，意无贪恋更何求。悠悠莫惜兹行役，吾道沧洲尚远游。
不寐作首尾吟
作者：王缜
朝代：明

夜来何事大关情，卧数更筹直彻明。院落沉沉人语静。巾衫寂寂旅魂惊。敢言宣父思无益，可是周公欲急行。检点此心无一物，夜来何事太关情。
与彭总制幸庵侍御汪端甫正即鲍继文主政张德容同游金山寺次戴松崖大司寇韵
作者：王缜
朝代：明

长江风浪定，此地古今浮。山静惟闻磬，天空不碍舟。楼台云外回，烟树望中稠。共说平南后，何人为国忧。
与彭总制幸庵侍御汪端甫正即鲍继文主政张德容同游金山寺次戴松崖大司寇韵
作者：王缜
朝代：明
体裁：五言律诗

长江风浪定，此地古今浮。山静惟闻磬，天空不碍舟。楼台云外迥，烟树望中稠。共说平南后，何人为国忧。
与汤仁夫游惠山寺望湖亭畔有玉乳泉俗云第二水也
作者：王缜
朝代：明

惠山山寺隐山隈，门径萧疏半是苔。玉乳泉清尘梦醒，炼湖天净宿云开。僧从入定闲钟磬，谁共忘机付酒杯。脱俗未须留玉带，一亭苍翠即蓬莱。
东流舟中阻风险甚时八月十八日
作者：王缜
朝代：明

云妒朝曦欲瞑，风鸣木叶悲秋。独立岗头怀古，菊江依旧东流。江浪春天飞雪，野云阁雨高秋。何似渊明归去，北窗高枕风流。
东流舟中阻风险甚时八月十八日·其一
作者：王缜
朝代：明

云妒朝曦欲瞑，风鸣木叶悲秋。独立岗头怀古，菊江依旧东流。
东流舟中阻风险甚时八月十八日·其二
作者：王缜
朝代：明

江浪春天飞雪，野云阁雨高秋。何似渊明归去，北窗高枕风流。
东皋清隐为琼山黄处士作
作者：王缜
朝代：明

紫幰朱轮云拂道，黄埃白日分冥杲。荣华富贵能几何，人生惟有村居好。晓红琼海浴扶桑，晚阴花径饶芳草。丹崖碧岭郁嵯峨，薜芷杜蘅分丽藻。居人遗世隐东皋，幽趣奇芬随所讨。有时倚壑听鸣泉，声声滴似陈怀抱。有时蜡屐看行云，片片高飞擎羽葆。柴门地迥少人过，花落满庭风自扫。蝶狂梅熟觉春暄，雁过枫飘信秋早。四时莫问闲与忙，瓮头有酒须倾倒。君不见陶公醉傲孤松，东皋一啸江山老。
中秋不见月
作者：王缜
朝代：明

捲地风云暗晓天，夜阑犹望对婵娟。一秋好景翻成梦，此夕清光定欠缘。玉兔有灵藏皓魄，素蛾何处避芳年。欲知盈缩乾坤意，独步空阶思渺然。
中秋同石太仆允升陈省参宗之陈宪佥裕夫赵都阃德州舟中玩月次许郢州韵
作者：王缜
朝代：明

团坐移舟望月圆，碧空如洗水如烟。四时清景惟今夜，万里通明到晓天。风敛露华霄汉外，人分秋色酒尊前。从来佳节多奇事，又与诗家博一年。
临清途次日蚀有感
作者：王缜
朝代：明

弘治辛酉九月朔，日行遍午忽瑟缩。玄云结暝护层霄，狞飙撼空号万木。鸟惊雀踔散乱飞，乾昏坤黯迷清浊。漫漫如夜星斗藏，不知躔次经何宿。初疑秋阴窃弄权，欺孤舞智妄指鹿。又疑寒天晷影迅，新月弯弓还缩肭。不然羲和神气罢，暂捧红轮驻丹毂。不然金乌惜觜距，戢翎委翅随雌伏。呜呼上帝秉钧轴，普天万象皆臣仆。犯令者诛甚者族，何物妖怪敢罔服。亏蔽阳光肆贪酷，慨念夸父不自量。犹思反影苦追逐，虞公忠悃格穹旻。一剑可指往犹复，何况贱臣荷宠禄，感此宁不增踯躅。世云天狗实掩之，臣欲挥戈刳其腹，生噆彼血啖彼肉。借天银汉大湔浴，披云割雾见天目。明照万国绝私曲，臣身百死心亦足。因之沥血书尺牍，仰天吁呼大痛哭。天高听卑无不瞩，或者葑菲有采录。倏然恍惚午梦熟，帝若曰汝何腐餗。天狗之说妄且渎，我心仁覆岂不笃。实为汝主俾戬谷，尧时十日曾并育。汤之亢暵如汤沐，彼廷尚亦拱桑谷。雉鸣于鼎不可卜，如此警省讵非福。宣尼麟笔当大书，十月之交雅谁续。上匡汝主驾唐虞，还汝日光行旧陆。时臣再拜三叩头，醒来太阳光昱昱。
九日无酒亦不登高倚韵答赵克正大司寇
作者：王缜
朝代：明

客里重阳兴转高，酒无缘分觉寥寥。街衢插遍茱萸鬓，风雨寒催杨柳条。多事孟嘉还近笑，知音杜甫费重招。蒋山咫尺不须上，直蹑丹梯傍紫霄。
九月九日寓九江时户部李时雍同年预约游庐山以是日雨作中辍时雍复遣人送酒侑以一绝因走笔戏答四绝
作者：王缜
朝代：明

九日云浓拨未开，黄花从此不须栽。多情恐负龙山约，犹遣青州从事来。满城风雨菊初开，知是东君着意栽。莫待明朝花冷淡，清香留待故人来。遥望匡庐紫气开，芙蓉天畔倚云栽。重阳不尽登高兴，飞上千峰归去来。尘世难逢笑口开，菊花须趁此时栽。西风且莫频吹尽，恐有东篱旧主来。
九月九日寓九江时户部李时雍同年预约游庐山以是日雨作中辍时雍复遣人送酒侑以一绝因走笔戏答四绝·其一
作者：王缜
朝代：明

九日云浓拨未开，黄花从此不须栽。多情恐负龙山约，犹遣青州从事来。
九月九日寓九江时户部李时雍同年预约游庐山以是日雨作中辍时雍复遣人送酒侑以一绝因走笔戏答四绝·其三
作者：王缜
朝代：明

遥望匡庐紫气开，芙蓉天畔倚云栽。重阳不尽登高兴，飞上千峰归去来。
九月九日寓九江时户部李时雍同年预约游庐山以是日雨作中辍时雍复遣人送酒侑以一绝因走笔戏答四绝·其二
作者：王缜
朝代：明

满城风雨菊初开，知是东君着意栽。莫待明朝花冷淡，清香留待故人来。
九月九日寓九江时户部李时雍同年预约游庐山以是日雨作中辍时雍复遣人送酒侑以一绝因走笔戏答四绝·其四
作者：王缜
朝代：明

尘世难逢笑口开，菊花须趁此时栽。西风且莫频吹尽，恐有东篱旧主来。
乡友陈廷评以道乞养南归示诗索和走笔二首
作者：王缜
朝代：明

秋括山容尽瘦臞，马蹄南去快恩私。身离魏阙常回首，心恋庭帏不觉疲。家庆何如归去好，雅情无奈别来思。闲游莫问鱼矶事，今日君臣是盛时。贤达从来骨格臞，寒潭秋月瑩无私。久知文癖成消渴，更觉书淫惯卷疲。诗酒共拼今夜兴，笑谈翻作别时思。临岐不尽平生话，万里云霄正及时。
乡友陈廷评以道乞养南归示诗索和走笔二首·其一
作者：王缜
朝代：明

秋括山容尽瘦臞，马蹄南去快恩私。身离魏阙常回首，心恋庭帏不觉疲。家庆何如归去好，雅情无奈别来思。闲游莫问鱼矶事，今日君臣是盛时。
乡友陈廷评以道乞养南归示诗索和走笔二首·其二
作者：王缜
朝代：明

贤达从来骨格臞，寒潭秋月瑩无私。久知文癖成消渴，更觉书淫惯卷疲。诗酒共拼今夜兴，笑谈翻作别时思。临岐不尽平生话，万里云霄正及时。
乡友陈廷评以道乞养南归示诗索和走笔二首·其二
作者：王缜
朝代：明
体裁：七言律诗

贤达从来骨格臞，寒潭秋月莹无私。久知文癖成消渴，更觉书淫惯卷疲。诗酒共拼今夜兴，笑谈翻作别时思。临岐不尽平生话，万里云霄正及时。
京城见梅
作者：王缜
朝代：明

几年乡陇忆星邮，今喜相逢是帝州。瘦骨不知霜气重。暗香惟许月光浮。杜诗乘兴巡檐笑，孟骑多情带雪游。借问如今调鼎鼐，可能依旧论功不。
代柴公照寅长送新立太仓州佥判
作者：王缜
朝代：明

鱼书新赐出龙楼，新简奇才新建州。到手功名须璧立，关心民社岂身谋。机鸣镇海千家杼，稻熟平江万井秋。民俗不殊风土好，看君摩翮振前修。
仲冬出金陵麒麟门
作者：王缜
朝代：明

天寒日煖霜气酸，驱车东出麒麟门。雪融泥滑行人去，林深月黑归鸟喧。借眠野寺僧供榻，问火茅檐犬护村。名骥生来驰逐惯，修途遮莫驾长辕。
伯安席上留别王思献太史韵
作者：王缜
朝代：明

七年未得过家庭，一片归心付八溟。分祀喜从南海便，移文应笑北山灵。几人知己忘形势，何处英贤聚德星。极爱斯文多丽泽，临岐还不废盘铭。
侍御吴德彰佥潮南观察事限韵赋诗送之
作者：王缜
朝代：明

君有万斛舟，乘风信水流。水深风力健，应得到瀛州。楚地正忧旱，君行岂徒尔。莫待河鱼枯，绕决西江水。我于落落中，见此铮铮铁。聊持一寸舟，赠子千里别。持宪使荆南，咨诹驰六辔。鹰隼不及凤，愿勿失此意。
侍御吴德彰佥潮南观察事限韵赋诗送之·其一
作者：王缜
朝代：明

君有万斛舟，乘风信水流。水深风力健，应得到瀛州。
侍御吴德彰佥潮南观察事限韵赋诗送之·其三
作者：王缜
朝代：明

我于落落中，见此铮铮铁。聊持一寸舟，赠子千里别。
侍御吴德彰佥潮南观察事限韵赋诗送之·其二
作者：王缜
朝代：明

楚地正忧旱，君行岂徒尔。莫待河鱼枯，绕决西江水。
侍御吴德彰佥潮南观察事限韵赋诗送之·其四
作者：王缜
朝代：明

持宪使荆南，咨诹驰六辔。鹰隼不及凤，愿勿失此意。
保定
作者：王缜
朝代：明

驱车雪路驰，五日到清苑。壮哉金汤固，允矣邦畿远。郭隗台已荒，荆轲计殊短。我来鸟雀鸣，自歌还自恃。
倚韵答莆田陈弘谋侍御
作者：王缜
朝代：明

秋霁天空灏气和，绝无半点野云过。明朝准备登山屐，打伴游山听鸟歌。
偶作
作者：王缜
朝代：明

阶前苜蓿傍兰干，任与傍人冷眼看。莫怪书窗频掩昼，从来尘俗要关阑。
偶成次前韵兼柬祁致和大参
作者：王缜
朝代：明

尽日琴书坐玉堂，旃蒙犹愧旧书香。身闲自幸风尘远，官冷谁论岁月长。名混江湖真画饼，学悲岐路祇循墙。晋西燕北千馀里，何日抠衣觐耿光。陋巷萧然一草堂，祇凭书籍借馨香。懒随人事来还往，悔送年光短又长。才困有时闲笔砚，道高无路到门墙。伫云几向微垣望，夜夜文星烛地光。
偶成次前韵兼柬祁致和大参·其一
作者：王缜
朝代：明

尽日琴书坐玉堂，旃蒙犹愧旧书香。身闲自幸风尘远，官冷谁论岁月长。名混江湖真画饼，学悲岐路祇循墙。晋西燕北千馀里，何日抠衣觐耿光。
偶成次前韵兼柬祁致和大参·其二
作者：王缜
朝代：明

陋巷萧然一草堂，祇凭书籍借馨香。懒随人事来还往，悔送年光短又长。才困有时闲笔砚，道高无路到门墙。伫云几向微垣望，夜夜文星烛地光。
偶遇省参白辅之辅之与之偕行因出中秋诗倚韵奉答
作者：王缜
朝代：明

秋高凉露洗炎歊，月朗风轻雾气消。天上玉楼开宝镜，人间仙客遇蓝桥。诗从古调惊春雪，路藉南行叹黍苗。百岁此宵能几许，玲珑试听小童谣。
全庵为金台张德辉寿
作者：王缜
朝代：明

昨夜谁家启画屏，弧星高映德星明。庭喧鼍鼓迎珠履，阶舞莱衣献寿觥。白发已为三世祖，绿袍又见两孙荣。人间胜事君俱得，信是全庵不浪名。
全椒县一日到滁州次日十一月朔至来安县又至日至灵居寺宿有寺属六合县
作者：王缜
朝代：明

三载江南江北，几番天雨天晴。六合灵居梦觉，满庭檐卜风清。
全椒县察院竹甚美因题于壁
作者：王缜
朝代：明

爱此亭亭竹，清节不随时。借问赏音人，何如王徽之。
六合晓行
作者：王缜
朝代：明

斜月鸣鸡夜未消，人家烟火共萧萧。太平不用津头问，勒马淩霜渡野桥。
六安察院题壁
作者：王缜
朝代：明

十月淮南未殒霜，六安殊觉有春阳。山围城郭风尘静，水接江淮气脉长。桥市月明歌管沸，村家云焙乳花香。自知浅薄无裨补，合采民风献帝旁。
兴济有述
作者：王缜
朝代：明

客从兴济过，黝垩惊宫宇。借问兴济人，椒房实圣女。驾言父母邦，戚戚动当宁。去年经营初，县小丁夫窭。山东出供需，河南出布缕。内拿出货财，辅郡出夫旅。巨珰力主张，虞部成其羽。夫丁以万论，货财难备举。劳劳经年馀，今始见就绪。犹有未敢言，愿客且勿语。
再和沈绳斋与沐锦衣倡和图
作者：王缜
朝代：明

贤达贵存心，能爱复能敬。卓哉沈绳斋，持矩就方正。旬宣到滇南，戚戚重民命。平生冰蘖操，瞥眼轻赵孟。薄试经纶才，政事每参诇。大器不自盈，客来即趋迎。有美沐锦衣，一见肝胆罄。古重忘形交，此道今差胜。唱和同埙篪，句法严律令。常思秉烛游，而况日未暝。我欲往从之，逸驾恐难并。披图共爽然，白璧持相赠。
再次前韵
作者：王缜
朝代：明

平生落魄溷区寰，何限幽怀扼腕间。动地潜蛟吹浪起，搏云倦鸟傍林还。日酣糟粕性成癖，心远尘嚣梦较闲。踏破麻鞋成底事，不如归去伴青山。
再次前韵答清溪赵司寇
作者：王缜
朝代：明

未得从容聚一堂，忽传翰墨逼人香。风摇苍翠清题卷，花逞红黄索咏章。岂但英才思拔本，从来仙种有奇芳。定知跨灶君家妙，直上蟾宫便取将。
再次前韵赠顾惟庸南行
作者：王缜
朝代：明

苦节何惭却暮金，豪才赢得是书淫。直将棘寺平反手，去作刑曹济物心。诗酒忽成千里别，忠勤初见二毛侵。一帆风送吴江便，时逐落花春水深。
再用前韵答马紫崖侍郎二首
作者：王缜
朝代：明

六月暑烁冰力孤，渴病欲走卧西湖。正思烂雨除凡火，翻怪淤泥困坦途。颜鲁顿超书画妙，孟仁深苦涕洟俱。人间俯仰已陈迹，安问浮云更有无。万井炊烟树影孤，出门一望即平湖。何如灵鹊巢高树，安得长虹驾险途。龙挟风雷翻海立，鸡鸣晦暗与时俱。京师大水非讹语，不识金陵曾见无。
再用前韵答马紫崖侍郎二首·其一
作者：王缜
朝代：明

六月暑烁冰力孤，渴病欲走卧西湖。正思烂雨除凡火，翻怪淤泥困坦途。颜鲁顿超书画妙，孟仁深苦涕洟俱。人间俯仰已陈迹，安问浮云更有无。
再用前韵答马紫崖侍郎二首·其二
作者：王缜
朝代：明

万井炊烟树影孤，出门一望即平湖。何如灵鹊巢高树，安得长虹驾险途。龙挟风雷翻海立，鸡鸣晦暗与时俱。京师大水非讹语，不识金陵曾见无。
再用前韵赠沐锦衣希申
作者：王缜
朝代：明

沐侯风月浩无边，但置琴书不置田。豪来直欲手擎天，山河带砺世世传。气如长虹吸百川，中原豪杰谁能先。我来滇南结宿缘，一团春意暖于绵。锦衣光炫彩云鲜，笔底倒流三峡泉。称量国事如持权，力追古作希前贤。堂堂虎帐惟青毡，秋水芙蓉出自然。平生济弱兼扶颠，青天白日绝无偏。客来投辖思久延，竹头木屑无不怜。兴酣击筑浪呼拳，一食何须费万钱。江河之流起滴涓，妙年勋业须慎旃。仰当弥高钻弥坚，等閒超出三乘禅，能文能武真神仙。
再用前韵走笔答方时鸣侍御二首
作者：王缜
朝代：明

三日斋居一片心，分明诚积动高深。甘霖喜极新亭记，倬汉虚惊大雅音。气转风云争鼓舞，声喧凫鸭乱浮沉。江南五月梅天惯，几度晴明几度阴。知时好雨送新凉，毕宿当空尾宿藏。入夜詹花沾席细，摇风银竹傍阶长。云来不费栾巴酒，冤洗多归御史堂。调燮阴阳非我分，积诚心意事吾皇。
再用前韵走笔答方时鸣侍御二首·其一
作者：王缜
朝代：明

三日斋居一片心，分明诚积动高深。甘霖喜极新亭记，倬汉虚惊大雅音。气转风云争鼓舞，声喧凫鸭乱浮沉。江南五月梅天惯，几度晴明几度阴。
再用前韵走笔答方时鸣侍御二首·其二
作者：王缜
朝代：明

知时好雨送新凉，毕宿当空尾宿藏。入夜詹花沾席细，摇风银竹傍阶长。云来不费栾巴酒，冤洗多归御史堂。调燮阴阳非我分，积诚心意事吾皇。
再用前韵送胡紫山
作者：王缜
朝代：明

法省官情最好文，四时风月许平分。闲依玉树浑忘寐，每近芳兰饱得薰。旌节摇秋悬白日，佩声迎晓傍红云。定知入贺天颜喜，留佐升平夙夜勤。
再韵送文济朝贺
作者：王缜
朝代：明

玉帛梯航万国同，计程入觐正秋风。旌旄光映山河外，环佩声喧雨露中。天启龙飞回泰运，人从嵩祝竭精忠。定知庆会五云现，遥望仙桃春色红。
凤穴熙春寿谢大经乃翁
作者：王缜
朝代：明

朝看凤阳和，风静凤毰毸。暮看凤梧高，露冷凤不来。凤兮凤兮已久衰，嗟尔胡为乎来哉。当今圣明御皇极，薰蒸四海皆融液。熙熙和气总春台，瑞在得贤不在物。谢家种德世多贤，老凤深藏七十年。文现彩霞昭化日，声谐律吕协钧天。春深花暖丹山穴，三雏振翮鸣仙阙。文章璀璨舞衣鲜，老凤翩跹情更悦。蓬莱香霭玳筵新，蟠桃初熟玉笙频。从今老去几百载，不问桃花春复春。
出坡叠驿
作者：王缜
朝代：明

唱散烟风发浩歌，一囊收尽万山河。绝无薏苡污行色，惟有清风明月多。
初遇丁祭
作者：王缜
朝代：明

几年勤苦数行书，拟探幽深味道腴。钻仰未能窥户牖，趋陪今许拜阶除。衣冠萃止和莺集，乐舞翩然振鹭如。俯仰古今空感慨，不胜风树晓扶疏。
初雪禁体次陶时明韵兼简陈希伯周绍建白辅之石允升
作者：王缜
朝代：明

黄云酿冷透吴绫，风塞长空盖五陵。侵晓乱飞依旧整，随风低舞渐新增。柳塘浅水冰初冻，驿馆寒炉火熳腾。一曲未须愁寡和，还期盈尺作嘉徵。
别王并辞赆
作者：王缜
朝代：明

玉节淩晨渡碧浔，天风万里破顽阴。琼云醉别三杯酒，苦块归悬一片心。未数相如完赵璧，惯从杨震却嬴金。临歧欲作江淹赋，先说君恩似海深。
北蛾驿戏作药名诗
作者：王缜
朝代：明

赤车使者何汲汲，海马大空千里急。烈节琅玕百丈青，景天远志谁能屈。修途滑石草木通，兰桂沉香苦认冬。车前不识无名异，一株青黛排双峰。飞鸿踏雪无踪迹，万里天南星斗隔。几回翘首凤凰台，皓月当空青海碧。
十八滩
作者：王缜
朝代：明

我生五十七，九过十八滩。滩水险且急，乱石斗其间。我行劳役夫，我食费廪关。忧时无寸补，仁义塞以闲。叹息复叹息，逝者不可还。愿如滩水勇，急退求少惭。
十月菊
作者：王缜
朝代：明

秋尽风高露气凉，黄花犹恋旧重阳。孤芳自许霜前傲，晚操何如节后香。惯与乔松同结社，懒从秾李共班行。细看不信人心别，更觉今朝气味长。
午日即事
作者：王缜
朝代：明

午日薰风花气浓，凤楼深处醉黄封。年年常得君王赐，一缕轻盈五色重。
南京察院连日阴
作者：王缜
朝代：明

十月连朝雨未晴，朔风追伴作寒声。夜深灯火愁无赖，日近江湖梦较清。从古庙堂先足食，而今何处可无兵。剧思安得如充国，屯作三边万里城。
南京陆孝子刲股诗
作者：王缜
朝代：明

孝哉陆生纯且良，事母左右周无方。寒为温暖暑为凉，平居竭力守厥常。一朝阿母病卧床，陆生忽忽心如狂。悬冠不栉行不翔，药饵遍试方无良。虔诚吁天天为伤，忽传秘法来无阳。梦中神语识不忘，起砺白刃生秋霜。暗刲股肉血淋浪，和血作羹进母尝。母病寻瘳体亦康，一日声名四海彰。吾闻大孝在显扬，况生年今十八强。前途去去远且长，往矣慎勿停辀航。丈夫志气塞穹苍，百年一善何足臧，吁嗟陆生未可量。
南山潘孔修先生学甚纯正事母至孝尝著孝经正误诸书以济时行道为志在刑部时上筹边十策及时政得失忠义剀切海内想望风采盖第一流人物也后以迎养陈情疏凡二上乃改南都缜适奉命至得以亲炙受益为多顾复奔走江南念兹远违情不能已用韵奉答以著平生之谊云
作者：王缜
朝代：明

海内南山老大名，斯文谁不慕贤声。井通泉眼风波定，月到天心夜气清。正误一书扶大义，筹边十策见衷情。平生管鲍相知久，不为金陵始缔盟。
又叠前韵答黄伯固大理
作者：王缜
朝代：明

碧落苍虬困未登，时来神物自超升。参天鳞甲光芒见，傍日风云庆幸曾。四面玲珑山叠叠，万家环绕树层层。人间俯仰便陈迹，怀古高歌到处应。
双寿为万安萧吉士升容赋
作者：王缜
朝代：明

举案相看七十齐，康强真似得天机。百年于世人常有，双寿如君古亦稀。酒注霞觞浮蜡蚁，声催鼍鼓舞莱衣。独怜万里瀛洲客，青鸟遥衔锦轴归。
句容风雨不止次韵答夏景升正郎
作者：王缜
朝代：明

冬雨连宵又彻明，冥冥天意未开晴。游丝结阵巡檐落，银竹摇风傍砌生。声乱柝鱼惊旅梦，湿欺谯鼓断残更。仰天欲借冯夷力，一洗浮云万象清。
史知山光禄惠新茶并长歌倚韵答之
作者：王缜
朝代：明

建溪雷信催雪雨，雀舌初生毛半竖。旋吹赐火试新茶，谏议元是赏音人。分来粟粒奇芳具，独许诗肠知此味。自从陆氏著新经，初觉松涛忽泉沸。黄金价重起西巴，紫笋香浮播押衙。玉乳碾尘消酒渴，月团飞凤破淫哇。君歌明珠艳，我和欲垂鉴。君斗早战酣，我亦思鸣剑。乃知草木才可荐，今古贤愚同口羡。嗟予性僻为吟苦，梦回昼漏初惊午。七碗洗尽，万斛愁苦。
同侍御李容正地曹夏景升过羊栈岭岭在黟县西北三十里许极险峻
作者：王缜
朝代：明

悬崖一径石巑岏，世路何如栈道难。衣湿行云天外去，花明古洞画中看。生憎阮籍穷犹醉，每爱王阳阴亦安。不尽同来登眺兴，更于川上细观澜。
同李容正夏景升谒包孝肃祠次马紫崖学士韵祠在庐州城外濠中
作者：王缜
朝代：明

谁凿天河露玉盘，登临却在画中看。高祠隐映丹青像，正笏分明谏诤官。海鹤九霄摩翮劲，岩松千仞挺霜寒。河清欲见非容易，争似逢公一笑难。
同赵克正朱懋忠蒋肃之吴献臣胡伯珩登报恩寺塔次联句韵
作者：王缜
朝代：明

萧寺高标信步登，渐高旋觉此身升。云中四望全无碍，春半同游本亦曾。日射琉璃花片片，地浮江海浪层层。金陵自古多佳丽，料理风烟恐未应。
吾仲兄游太学东归舟过金陵余时奉命南畿得侍颜色适潘武选孔修过余作倡次韵一首
作者：王缜
朝代：明

鸿飞遵渚雁横天，我上征车兄上船。无奈别情风雨恶，紫荆花发又经年。
和安南头目裴溥韵
作者：王缜
朝代：明

宝台山下富江边，各自江山各自天。一路观风多异物，百般淑气间生贤。遗踪高骈空留塔，别意绕朝独赠鞭。不尽驰驱咨访意，采诗归奏玉皇前。
和安南头目邓从矩韵
作者：王缜
朝代：明

南诏衣冠雅尚儒，墨兵半欲作先驱。尖新水贴红蕖蕊，清润冰澄白玉壶。袖有江山藏宿雨，囊无薏苡当明珠。一声长啸开关去，万里云程正远图。
和安南头目阮弘硕韵
作者：王缜
朝代：明

英荡摇春天上去，彩舆冲雾日南回。云笺蛮岭无飞雁，铁笛谁家散落梅。饱识伏波铜柱路，醉倾苏老绿荷杯。青山欲伴行人驻，争奈飞云绕凤台。
和安南头目陈光瑾韵
作者：王缜
朝代：明

三尺龙泉紫气腾，一生志节有谁淩。凤归宵汉鸣朝日，龙引云雷起冻冰。未许豳诗留久住，直从羲卦利冥升。安南信是诗书国，英俊中朝见未曾。
和曹刑部良金误朝闻报有感
作者：王缜
朝代：明

整点朝班奏小官，凛然风采动朝端。星辰错落犹疑早，天地生成本自宽。尚想周公终夜坐，岂论范叔一时寒。多君勇直能磨砺，唤醒偷閒乐宴安。
咏怀次晋阮嗣宗韵兼柬王伯安胡世甫二首
作者：王缜
朝代：明

平生风雩志，落落在孤琴。念我所怀人，危坐敛衣襟。云起恋孤岫，风来振高林。惟有山中鸟，可以托吾心。善学亦善变，大鹏非自生。神化固玄妙，天地终有形。乐本通灵圣，诚能信窈冥。惟凭五湖水，今古共忘情。
咏怀次晋阮嗣宗韵兼柬王伯安胡世甫二首·其一
作者：王缜
朝代：明

平生风雩志，落落在孤琴。念我所怀人，危坐敛衣襟。云起恋孤岫，风来振高林。惟有山中鸟，可以托吾心。
咏怀次晋阮嗣宗韵兼柬王伯安胡世甫二首·其二
作者：王缜
朝代：明

善学亦善变，大鹏非自生。神化固玄妙，天地终有形。乐本通灵圣，诚能信窈冥。惟凭五湖水，今古共忘情。
哭陆廉伯詹事
作者：王缜
朝代：明
体裁：古风

长啸仰天明，哲士何凋丧。贤圣既日远，前辈复谁望。忆昔公存时，词林有凭仗。英气挺山岳，健笔敌刘项。追琢金玉相，洒落江湖浪。乾坤百物情，随意咨跌宕。一官三十年，位已近君相。王曾声价新，范晔才猷壮。东阁富论思，西垣多述创。当世可无双，前代讵多让。朝方倚司马，士正思刘向。造化不可知，修短竟难谅。平生功业志，未得大敷畅。山颓梁木萎，天黑魁星暗。但闻逍遥歌，不复亲几杖。我本樗枥材，桃李滥收奖。前路方茫茫，磊落将安放。呜呼已焉哉，天乎何荡荡。
哭陆廉伯詹事
作者：王缜
朝代：明

长啸仰天明，哲士何凋丧。贤圣既日远，前辈复谁望。忆昔公存时，词林有凭仗。英气挺山岳，健笔敌刘项。追琢金玉相，洒落江湖浪。乾坤百物情，随意咨跌宕。一官三十年，位已近君相。王曾声价新，范晔才猷壮。东阁富论思，西垣多述创。当世可无双，前代讵多让。朝方倚司马，士正思刘向。造化不可知，修短竟难谅。平生功业志，未得大敷畅。山颓梁木萎，天黑魁星暗。但闻逍遥歌，不复亲几杖。我本樗枥材，桃李滥收奖。前路方茫茫，磊落将安放。鸣呼已焉哉，天乎何荡荡。
哭黄后峰大理次伍松月韵四首
作者：王缜
朝代：明

胡然一别永分歧，野哭惊闻九九时。岂信孤忠无禄食，祇存遗直有人思。莆阳木萎乡贤梦，燕市乌号客路輀。拭袂酸心徒挂剑，知音何处问钟期。希声高举似鸣岐，棘寺平反未几时。忽尔庄鹏成羽化，伤哉贾鵩促神思。衣冠寂寂魂归土，风雨萧萧旐引輀。恐是玉楼成得早，天公命召有程期。生前磊落本无歧，死后还如贫贱时。忠遇主知刚起废，身随事尽更何思。恋乡白鹤归华表，溅泪黄花衬远輀。从此后峰云气敛。惟留草色记年期。今古多迷为泣岐，壮年谁料是归时。史鱼有草还投谏，伯道无儿岂辍思。撒手江山藏返魄，伤心尘土送孤輀。亦知不朽名常在，直以文章作后期。
哭黄后峰大理次伍松月韵四首·其一
作者：王缜
朝代：明

胡然一别永分歧，野哭惊闻九九时。岂信孤忠无禄食，祇存遗直有人思。莆阳木萎乡贤梦，燕市乌号客路輀。拭袂酸心徒挂剑，知音何处问钟期。
哭黄后峰大理次伍松月韵四首·其三
作者：王缜
朝代：明

生前磊落本无歧，死后还如贫贱时。忠遇主知刚起废，身随事尽更何思。恋乡白鹤归华表，溅泪黄花衬远輀。从此后峰云气敛。惟留草色记年期。
哭黄后峰大理次伍松月韵四首·其二
作者：王缜
朝代：明

希声高举似鸣岐，棘寺平反未几时。忽尔庄鹏成羽化，伤哉贾鵩促神思。衣冠寂寂魂归土，风雨萧萧旐引輀。恐是玉楼成得早，天公命召有程期。
哭黄后峰大理次伍松月韵四首·其四
作者：王缜
朝代：明

今古多迷为泣岐，壮年谁料是归时。史鱼有草还投谏，伯道无儿岂辍思。撒手江山藏返魄，伤心尘土送孤輀。亦知不朽名常在，直以文章作后期。
喜雨次严惟中韵
作者：王缜
朝代：明

节候催和气，郊园自密云。树迷千嶂合，水涨百川分。新起鱼龙队，闲看鸥鸟群。乾坤何以报，涓滴感明君。
复用前韵答何子完孝子
作者：王缜
朝代：明

天道本无言，至人真如哑。后世事文词，荑稗杂禾把。有酒不停醉，有墨不停洒。醉也亦狂夫，独爱君无写。爱君未敢言，且坐茅蓬下。人生如寄耳，劳劳何为者。南北路多岐，此会乃天假。衣钵久无传，箕裘见良冶。安得旧盟人，江门结鸥社。
夏德树大理见寄古选次韵答之
作者：王缜
朝代：明

有客款我门，笑言恒哑哑。问我亦何为，万事如茅把。古道日已非，今人竞清洒。丝桐久不弹，知音聊一写。山泽有往来，天地自高下。顾谁独得之，斯人乃达者。面目虽不同，肺肝讵能假。瓶罂各有用，所贵在陶冶。我当从容言，永入芝兰社。
夏至遇金陵贡院天气犹凉风声如秋有感
作者：王缜
朝代：明

正是南风天，故作北风景。客馆不成寐，展转发深省。
夜宿邳州有怀
作者：王缜
朝代：明

邳州驿路九衢通，人去人来自不同。百岁光阴湖海外，半生诗酒笑谈中。岂愁绿鬓添新雪，刚爱丹心胜老枫。闲数星辰成夜坐，参商天上各西东。
夜泊吕梁
作者：王缜
朝代：明

吕梁天作险，舟楫我来频。明月忽过客，青山成故人。雁知寒节信，梅漏隔年春。旅宿今如此，归心似转轮。
夜泊辰溪次韵
作者：王缜
朝代：明

溪洞花城笑语同，晚凉一曲奏薰风。欲安金楚弦歌里，尽遣三苗彀率中。自古济川凭击楫，几人纳约显孤忠。忧时怀抱知无奈，常拚清樽漫写红。
大理徐成章与诸寺僚邀饮于鸡鸣寺成章有诗次韵奉答兼柬翁朝良诸友
作者：王缜
朝代：明

何处风烟接碧霄，鸡鸣山寺隔尘嚣。冠裳共际升平会，车马偏劳故旧招。醒后酒痕还半湿，忙来诗债未全销。几回棘寺频翘首，溽暑薰人雨正飘。
大行人沈子高赍敕并镪币到太平府赐缜因赠
作者：王缜
朝代：明

云间沈才子，英英脱尘俗。衔命来太平，长揖谦以牧。势利浮云轻，瞥尔不挂目。清瑟声正稀，骊珠光可掬。乃知斯人妙，挠之终不浊。所以气味同，倾盖宛如宿。淡淡春风微，滔滔江水绿。而我欲何为，浩歌倚修竹。
太常卿杨邃庵示以止酒唱和诗一册余思尝为酒困欲戒之而未能因诗有感次陶渊明韵二首
作者：王缜
朝代：明

古人重盟戒，有戒戒即止。所戒不止酒，戒在沉缅里。弛戒终狂夫，慎戒乃君子。初戒虽忤时，戒定还自喜。有如戒前车，必戒浅近起。又如戒履霜，渐者戒之理。戒色既在壮，戒得亦在已。所以伯禹戒，卫武亦戒矣。而我不严戒，戒心荡无涘。从此戒作师，承戒如承祀。相彼喧啾鸟，犹知择所止。胡为万物灵，生死醉梦里。无以小害大，乃善学孟子。况彼颠狂药，能令人怒喜。戒之不立盟，左袒何由起。古井汲不乾，乱丝急难理。所以鲁中叟，教人先治己。及时不自力，老大徒悲矣。天道本恶盈，川流有涯涘。纵饮以败德。顾不念宗祀。
太常卿杨邃庵示以止酒唱和诗一册余思尝为酒困欲戒之而未能因诗有感次陶渊明韵二首·其一
作者：王缜
朝代：明

古人重盟戒，有戒戒即止。所戒不止酒，戒在沉缅里。弛戒终狂夫，慎戒乃君子。初戒虽忤时，戒定还自喜。有如戒前车，必戒浅近起。又如戒履霜，渐者戒之理。戒色既在壮，戒得亦在已。所以伯禹戒，卫武亦戒矣。而我不严戒，戒心荡无涘。从此戒作师，承戒如承祀。
太常卿杨邃庵示以止酒唱和诗一册余思尝为酒困欲戒之而未能因诗有感次陶渊明韵二首·其二
作者：王缜
朝代：明

相彼喧啾鸟，犹知择所止。胡为万物灵，生死醉梦里。无以小害大，乃善学孟子。况彼颠狂药，能令人怒喜。戒之不立盟，左袒何由起。古井汲不乾，乱丝急难理。所以鲁中叟，教人先治己。及时不自力，老大徒悲矣。天道本恶盈，川流有涯涘。纵饮以败德。顾不念宗祀。
太湖新亭看无量寺后山势甚佳
作者：王缜
朝代：明

何人新构此，深隐翠微间。净洗风尘眼，端居饱看山。
奉酬石太仆允升有怀次韵三绝
作者：王缜
朝代：明

行藏无定倩谁盟，独爱仙舟桂楫轻。未必路河风信急，自缘乡国动归情。末世颓风事讲盟，翻云覆雨往来轻。先生却是同心者，一味汪汪澹薄情。闲寻酒债问诗盟，万里晴空一羽轻。不是知音频寄语，秋光何事可怡情。
奉酬石太仆允升有怀次韵三绝·其一
作者：王缜
朝代：明

行藏无定倩谁盟，独爱仙舟桂楫轻。未必路河风信急，自缘乡国动归情。
奉酬石太仆允升有怀次韵三绝·其三
作者：王缜
朝代：明

闲寻酒债问诗盟，万里晴空一羽轻。不是知音频寄语，秋光何事可怡情。
奉酬石太仆允升有怀次韵三绝·其二
作者：王缜
朝代：明

末世颓风事讲盟，翻云覆雨往来轻。先生却是同心者，一味汪汪澹薄情。
奚志大兄弟双寿
作者：王缜
朝代：明

君家生业起辛勤，白首相看肯二心。华萼并辉怡悦色，埙篪协奏友于音。名从仁寿誇双璧，义共襟裯抵万金。醉里试歌棠棣句，凡今人世更谁亲。
安庆有皖公山天柱峰者前代尝祀之为南岳又黄山谷尝读书于其下余慕爱之昨过山下秋深气朗诸峰秀出如揖如拱独皖公拥云自蔽有若隐潜偶题一绝
作者：王缜
朝代：明

秋深木落草阑珊，遥望皖公独掩关。莫道高人能遁世，世间元亦有灊山。
宋太祖未遇时与陈希夷对弈图
作者：王缜
朝代：明

蓬蓬万物等毫毛，枉费纵横百战劳。看透人间无敌手，陶唐一着总输高。
宜城
作者：王缜
朝代：明

南北中分界，刘曹角逐时。四方成鼎势，惟有此城宜。
宪副吴汝畴秋官郎赵栗天马上联句索和
作者：王缜
朝代：明

越南燕北路迟迟，来往忠勤圣主知。嵩祝九天倾肺腑，海涛千里听衔羁。春醪酤我刚投分，秋色催人又别离。更恐东方留不住，鸿飞遵渚欲兴思。二十馀年仕路迟，清名到处有人知。神鳌撑海藏鳞甲，天马驰空脱絷羁。平断刚柔真是节，明重日月正为离。愿将岭表风霜力，散慰东南百郡思。
宪副吴汝畴秋官郎赵栗天马上联句索和·其一
作者：王缜
朝代：明

越南燕北路迟迟，来往忠勤圣主知。嵩祝九天倾肺腑，海涛千里听衔羁。春醪酤我刚投分，秋色催人又别离。更恐东方留不住，鸿飞遵渚欲兴思。
宪副吴汝畴秋官郎赵栗天马上联句索和·其二
作者：王缜
朝代：明

二十馀年仕路迟，清名到处有人知。神鳌撑海藏鳞甲，天马驰空脱絷羁。平断刚柔真是节，明重日月正为离。愿将岭表风霜力，散慰东南百郡思。
宫词和工科林粹夫韵二首
作者：王缜
朝代：明

柳媚莺娇斗早春，长门风景一时新。自从春去无消息，孤负长门作赋人。忙忙风信报榆秋，隐隐星河隔女牛。何似巫阳山梦稳，朝云暮雨正悠悠。
宫词和工科林粹夫韵二首·其一
作者：王缜
朝代：明

柳媚莺娇斗早春，长门风景一时新。自从春去无消息，孤负长门作赋人。
宫词和工科林粹夫韵二首·其二
作者：王缜
朝代：明

忙忙风信报榆秋，隐隐星河隔女牛。何似巫阳山梦稳，朝云暮雨正悠悠。
宿九江城时九月五日也
作者：王缜
朝代：明

朝度黄梅坂，暮宿九江城。岁月坐成晚，王事未有程。感此不能寐，起视秋月明。悄悄风露冷，唧唧寒螀鸣。万物各有时，而我宁无情。江南困财力，塞北急戎兵。所以举屯政，乱丝费经营。或能如刘晏，鞭算以求名。或艺如冉子，山泽有损盈。我拙百无益，下下每自评。安得家家给，人乐泰阶平。忧时念明主，寒江潮夜生。
宿光州
作者：王缜
朝代：明

两城对峙封疆壮，一水中流气脉长。夜永月明更漏萧，行人记得胜萍乡。
宿束鹿
作者：王缜
朝代：明

苍莽平芜净，空头瞑色寒。无处知即鹿，有地可藏山。酒尽频烘炕，鸡鸣尚闭关。夙兴深发省，奔走何时还。
宿松偶题
作者：王缜
朝代：明

昨日望江江上险，轻舟驾浪山风闪。今日宿松川陆平，騄駬骄嘶百不惊。人生世事日日异，而况造化在天地。行云飞鸟各有方，岂为秋来人尽忙。丈夫报国在矢志，王臣蹇蹇正当事。何必学北山咏诗，何必学穷途浪悲。古来宇宙皆吾分，坎止流行随所之。浩歌长啸出门去，乐天知命夫何疑。君不见鲁司寇，鞭翔鸾凤东西南北终岁常奔走。
宿桂阳道中石燕馆次沈仲律韵三首
作者：王缜
朝代：明

暂停石燕馆，试问桂阳州。稻引沟分径，山围水曲流。飞鸿何处没，羸马几时休。今古闲来往，高歌欲白头。客梦三更醒，吟怀一味清。鸡声连晓散，月色傍人明。野寺闲云占，危桥古木撑。瘴烟须避舍，秋气正侵淩。独坐山斋静，孤心转不堪。干戈愁塞北，水旱叹江南。献纳曾何补。咨诹每自惭。民风随次采，佳句亦吾耽。
宿桂阳道中石燕馆次沈仲律韵三首·其一
作者：王缜
朝代：明

暂停石燕馆，试问桂阳州。稻引沟分径，山围水曲流。飞鸿何处没，羸马几时休。今古闲来往，高歌欲白头。
宿桂阳道中石燕馆次沈仲律韵三首·其三
作者：王缜
朝代：明

独坐山斋静，孤心转不堪。干戈愁塞北，水旱叹江南。献纳曾何补。咨诹每自惭。民风随次采，佳句亦吾耽。
宿桂阳道中石燕馆次沈仲律韵三首·其二
作者：王缜
朝代：明

客梦三更醒，吟怀一味清。鸡声连晓散，月色傍人明。野寺闲云占，危桥古木撑。瘴烟须避舍，秋气正侵淩。
宿漷县志感
作者：王缜
朝代：明

纤云卷尽九天清，秋兴撩人百感生。身远紫薇犹恋阙，舟经白下自关情。平原巨浸鱼龙怒，边塞扬尘鸟雀惊。兀坐深惭无寸补，欲求兵策向谁评。
宿马龙州次王朝言都宪韵三首
作者：王缜
朝代：明

世态如波沉又浮，何人为国抱深忧。极知气运关民事，不但贫穷说此州。花落花开还自得，春来春去倩谁留。驰驱安得名驹壮，万里长途独驾辀。飞雾漫空薄画帘，分明此地是西黔。人情似水随流去，世事如棋信手拈。独往几时归膝下，多愁终日在眉尖。莫嫌天远无人问，试使夷齐处处廉。年年于此驻征骖，宣布深惭读召南。万里孤心依魏阙，百年吾道在茅庵。云鹏枉展风中翼，蕉鹿虚传梦里谈。不是迂疏轻势分，从来名教要人担。
宿马龙州次王朝言都宪韵三首·其一
作者：王缜
朝代：明

世态如波沉又浮，何人为国抱深忧。极知气运关民事，不但贫穷说此州。花落花开还自得，春来春去倩谁留。驰驱安得名驹壮，万里长途独驾辀。
宿马龙州次王朝言都宪韵三首·其三
作者：王缜
朝代：明

年年于此驻征骖，宣布深惭读召南。万里孤心依魏阙，百年吾道在茅庵。云鹏枉展风中翼，蕉鹿虚传梦里谈。不是迂疏轻势分，从来名教要人担。
宿马龙州次王朝言都宪韵三首·其二
作者：王缜
朝代：明

飞雾漫空薄画帘，分明此地是西黔。人情似水随流去，世事如棋信手拈。独往几时归膝下，多愁终日在眉尖。莫嫌天远无人问，试使夷齐处处廉。
寄张叔亨大理
作者：王缜
朝代：明

深涧水清鱼自见，中原网密鸟飞忙。欲求天下无冤枉，廷尉从来说姓张。
富池
作者：王缜
朝代：明

尽日江州上富池，山围水驿草离离。孤舟独坐星辰静，闲听渔歌唱竹枝。
寓姑孰有怀潘孔修次韵
作者：王缜
朝代：明

去年同上雨花台，一路风光笑语回。今日江东风树渺，这般怀抱不曾开。
寿内翰沈良德乃堂八十
作者：王缜
朝代：明

吴门士女山河重，归德恩封雨露香。八帙摩挲身未老，一阳消息日偏长。蟠桃天上经年熟，仙桂阶前次第芳。玉署有人归未得，画图遥拜祝高冈。
寿刘宗澜都宪同年刘直之侍御乃尊
作者：王缜
朝代：明

我闻仁则荣，亦复必有寿。斯语试今人，历历多不谬。猗惟居易公，造化钟神秀。筮仕登秋台，犴狱无疑奏。冤者赖平反，溺者赖拯救。所以薇省超，致声益以懋。京兆顿增崇，斧钺随资授。万里屹长城，肃肃风霜透。小范戚名尊，方叔谋猷旧。岁暮功已成，飘然拂尘袖。优游七十春，如松老益茂。身閒事亦稀，闺壶复无咎。白首对春晖，齐眉共欢候。况有诸郎贤，乌台绚衣绣。人生有如此，岂不验仁厚。我为拟寿词，更愿如山阜。
寿吉士顾士廉父可闲翁
作者：王缜
朝代：明

百年尘土捲飘蓬，不向东华梦软红。机事忘情鸥泛海，行藏无碍鸟乘空。生涯已了婚姻债，功业都归播获功。高卧北窗无一事，人间真是可闲翁。
寿徐希曾给舍母
作者：王缜
朝代：明

天高云悠悠，地阔川浩浩。甚哉母氏恩，难将寸草报。所以孝子心，兢兢一于道。白日有西驰，此心无穷到。况慈母也贤，柏舟誓所操。井水断波澜，凤雏劳伏抱。维时九月秋，寿酒篘新䤖。天垂宝婺光，菊带寒霜傲。宾客纷堂前，咸祝期与耄。独有儿司谏，地远无由造。霭霭白云飞，翩翩雏鸟噪。安得驾潘舆，禄食随所好。
寿徐旦给舍乃尊太守
作者：王缜
朝代：明

壮岁黄堂老钓台，行藏事事见奇才。芝兰阶下参差长，桃李门前次第开。天纵风流高洛社，人从图画羡蓬莱。自惭未识平生面，一曲南飞正落梅。
寿椿为山东刘休庵作
作者：王缜
朝代：明

老便投簪卜所居，江山无碍自安如。要知物静从来久，不是寻常栎与樗。
寿溧阳陆时休侍御乃尊封君
作者：王缜
朝代：明

诗骨棱棱海鹤清，天将全福副耆英。门庭自信文章贵，杖履不知身世轻。老去豸冠归物望，闲来霜简驻乡评。人间家庆真难事，重见花骢昼锦行。
寿石首赵桥邑博赵孟希乃尊
作者：王缜
朝代：明

谢印归来俗累轻，桥南惟与白鸥盟。八旬福履身犹健，三世书香味更清。石首风烟全乐事，川西桃李半成名。寿觞不博公卿贵，遥拾南山入颂声。
居陋巷为江西易居隐者题
作者：王缜
朝代：明

居陋巷，柴门草径沙石壮。上倚悬崖高百丈，下瞰寒流低涨。藤萝盘郁青垂障，竹木交枝势欲放。渔人夜歌樵晚唱，四时花鸟难描状。陋巷居人真跌宕，不事王侯事高尚。才名可是柴桑翁，襟怀直在羲皇上。诗慢吟，酒新酿，兴起不知天浩荡。但道晞颜亦颜徒，管甚尘间忙得丧。人生志，即安畅，何必万里长风破巨浪。
岘山
作者：王缜
朝代：明

叔子乃儒生，岘山事游衍。赤心置人腹，不恃威力显。吴境亦晏然，泪堕谁能遣。卓哉古人言，在德不在险。
巡视郧阳城郧阳有行都司成化间新立
作者：王缜
朝代：明

百雉周遭气势雄，一江萦抱步趋同。地分关陕耕桑外，望入荆襄烟雨中。设险未须占习坎，开司端可应亨丰。从今郧境随时化，尽向诗书乐古风。
席上限韵庆沐锦衣希申初度
作者：王缜
朝代：明

曙色瞳矇日渐东，春正歌吹笑声同。五侯消息桑弧里，一代英贤奎壁中。和气全收春日丽，清标分得华山崇。徐卿自有家馀庆，申伯从来神降嵩。但为康时常看剑，每思报国欲忘躬。埙篪镇节真名将，宗派论勋是上公。祇以文章消暇日，还期钟鼎勒丰功。寻常咳唾珠玑散，百万骠骁兵甲雄。少喜高墉能射准，老垂华发兆非熊。撝谦摆脱随时样，丽泽依稀太古风。拍拍襟怀高更远，茫茫端绪扩而充。岁逢初度烟花闹，天助延龄禄位隆。玉润冰清珠出浦，月明云净鹤游空。南飞曲调宫商细，东海波摇气脉洪。翠幄亭亭椿不老，香风苒苒桂成丛。壶悬日月频来往，世隔尘埃任倥匆。独喜名驹初发轫，天衢万里自亨通。
庐之山送庐宗韶分教南匡
作者：王缜
朝代：明

庐之山，高巍巍，望中仿佛与天齐。我愿师道亦如此，文光直压匡庐低。庐之山，泉汩汩，日夜飞流何水急。我愿不倦亦如斯，手障狂澜归至一。庐之山，木森森，冥升小大任所寻。我愿成材亦如此，南匡万户托清阴。
庐之山送庐宗韶分教南匡·其一
作者：王缜
朝代：明

庐之山，高巍巍，望中仿佛与天齐。我愿师道亦如此，文光直压匡庐低。
庐之山送庐宗韶分教南匡·其三
作者：王缜
朝代：明

庐之山，木森森，冥升小大任所寻。我愿成材亦如此，南匡万户托清阴。
庐之山送庐宗韶分教南匡·其二
作者：王缜
朝代：明

庐之山，泉汩汩，日夜飞流何水急。我愿不倦亦如斯，手障狂澜归至一。
建宁谒朱文公祠
作者：王缜
朝代：明

自从孔氏后，源流渐失真。寥寥千馀年，继者胡无人。卓哉朱仲晦，崛起传瓯闽。抗志集诸儒，精义以入神。森然罗众星，绕天尊北辰。秋高云雾敛，皓皓日上轮。人文乃昭著，斯道亦复新。嗟我生也晚，有志未得伸。终日抱遗经，好古徒泥陈。今来拜祠下，瞻仰增殷勤。愿从诚敬门，策励以相亲。
弘治十二年秋八月到靖康外叔祖陈廷圭赠诗一律席上走笔次韵三首
作者：王缜
朝代：明

摆脱尘嚣独洒然，风流儒雅总称贤。冰壶今古深涵海，月胁云霞巧夺天。秋漾水肥鱼带子，春催山暖蕨开拳。江山真趣无穷乐，岂与闲鞭较后先。发白颜酡气浩然，诗才可并古名贤。各家机轴千章锦，万顷波涛一色天。桃李无言终寂寂，女萝关我独拳拳。未须老大怜今日，飞梦还赢吕望先。十载相逢一辴然，德星遥报聚群贤。谁愁白发三千丈，自信浮槎八月天。诗到豪来轻纵手，酒从乐处浪呼拳。今朝诗酒总长醉，不问卢王孰后先。
弘治十二年秋八月到靖康外叔祖陈廷圭赠诗一律席上走笔次韵三首·其一
作者：王缜
朝代：明

摆脱尘嚣独洒然，风流儒雅总称贤。冰壶今古深涵海，月胁云霞巧夺天。秋漾水肥鱼带子，春催山暖蕨开拳。江山真趣无穷乐，岂与闲鞭较后先。
弘治十二年秋八月到靖康外叔祖陈廷圭赠诗一律席上走笔次韵三首·其三
作者：王缜
朝代：明

十载相逢一辴然，德星遥报聚群贤。谁愁白发三千丈，自信浮槎八月天。诗到豪来轻纵手，酒从乐处浪呼拳。今朝诗酒总长醉，不问卢王孰后先。
弘治十二年秋八月到靖康外叔祖陈廷圭赠诗一律席上走笔次韵三首·其二
作者：王缜
朝代：明

发白颜酡气浩然，诗才可并古名贤。各家机轴千章锦，万顷波涛一色天。桃李无言终寂寂，女萝关我独拳拳。未须老大怜今日，飞梦还赢吕望先。
弘治十六年十二月二十五日午大雪二十九日寅止正月三日晚又雪至十六日或雪或止惟十五日尤异其雪花大者约广二三寸长亦如之见者莫不惊骇余时奉命在镇是日雨水节寒如冬至沿河冻合舟不能行屋檐积雪弥月不消不知天道竟何如也感而有作
作者：王缜
朝代：明
体裁：诗

我生三十九，半在燕京走。不见京师冬，有此雨雪久。而况润之地，江南京之口。正直三阳春，大寒如数九。黄云四塞迷，雪花大于手。楼阁耸冰山，檐溜缀琼玖。路绝鸟不飞，河合车可守。弥月势不休，占岁宁复有。悠悠者苍天，不知有意否。
弘治戊午岁正月十一日圣天子郊祀次日刑科杨方震作大祀迎驾诗次韵三首
作者：王缜
朝代：明

帝明峻德事明禋，夙夜精诚岂计旬。礼乐百年承古典，衣冠万国仰严宸。风收雨雾天初霁，春透郊原日正辰。此日晴明真泰景，听歌喜起羡君臣。春正仲吉卜郊禋，先启纶音属上旬。玉帛骏奔趋百辟，精诚柴望达中宸。尘清警跸风从虎，人拥旌旗星拱辰。正是为民兼为事，细听韶乐悦君臣。昨日初闻颂享禋，往来唱和已周旬。未论格调追前代，但爱忠勤翊帝宸。百岁功名多幻梦，一春风景几良辰。凭君收拾归青琐，不负当朝记事臣。
弘治戊午岁正月十一日圣天子郊祀次日刑科杨方震作大祀迎驾诗次韵三首·其一
作者：王缜
朝代：明

帝明峻德事明禋，夙夜精诚岂计旬。礼乐百年承古典，衣冠万国仰严宸。风收雨雾天初霁，春透郊原日正辰。此日晴明真泰景，听歌喜起羡君臣。
弘治戊午岁正月十一日圣天子郊祀次日刑科杨方震作大祀迎驾诗次韵三首·其三
作者：王缜
朝代：明

昨日初闻颂享禋，往来唱和已周旬。未论格调追前代，但爱忠勤翊帝宸。百岁功名多幻梦，一春风景几良辰。凭君收拾归青琐，不负当朝记事臣。
弘治戊午岁正月十一日圣天子郊祀次日刑科杨方震作大祀迎驾诗次韵三首·其二
作者：王缜
朝代：明

春正仲吉卜郊禋，先启纶音属上旬。玉帛骏奔趋百辟，精诚柴望达中宸。尘清警跸风从虎，人拥旌旗星拱辰。正是为民兼为事，细听韶乐悦君臣。
待隐图次杨邃庵大学士韵八首
作者：王缜
朝代：明

园待公归岁欲深，公归不待竹成林。从来出处非容易，白日青天识此心。云作帘龙山作台，园亭花卉四时开。不知蛱蝶纷纷过，惟爱群鸥日日来。碧山学士爱筼筜，日报平安到草堂。末路风浪无复梦，全身不用学鞭羊。东风张主散群芳，报答风光诗思狂。自是舞雩寻乐惯，非因啼鸟唤人忙。镇边曾见二毛侵，扫尽尘埃破暝阴。到得功成身便退，不消猿鹤怨山林。主人习静厌喧繁，遮眼文书亦懒看。独有园池闲不得，杖藜消日弄渔竿。松隐山中岁已多，老龙倦卧许摩挲。夜深一觉丁公梦，携取风松入调歌。隐时天子亲临幸，御笔题诗胜赐湖。借问古今贤宰相，老来有此宠恩无。
待隐图次杨邃庵大学士韵八首·其一
作者：王缜
朝代：明

园待公归岁欲深，公归不待竹成林。从来出处非容易，白日青天识此心。
待隐图次杨邃庵大学士韵八首·其七
作者：王缜
朝代：明

松隐山中岁已多，老龙倦卧许摩挲。夜深一觉丁公梦，携取风松入调歌。
待隐图次杨邃庵大学士韵八首·其三
作者：王缜
朝代：明

碧山学士爱筼筜，日报平安到草堂。末路风浪无复梦，全身不用学鞭羊。
待隐图次杨邃庵大学士韵八首·其二
作者：王缜
朝代：明

云作帘龙山作台，园亭花卉四时开。不知蛱蝶纷纷过，惟爱群鸥日日来。
待隐图次杨邃庵大学士韵八首·其五
作者：王缜
朝代：明

镇边曾见二毛侵，扫尽尘埃破暝阴。到得功成身便退，不消猿鹤怨山林。
待隐图次杨邃庵大学士韵八首·其八
作者：王缜
朝代：明

隐时天子亲临幸，御笔题诗胜赐湖。借问古今贤宰相，老来有此宠恩无。
待隐图次杨邃庵大学士韵八首·其六
作者：王缜
朝代：明

主人习静厌喧繁，遮眼文书亦懒看。独有园池闲不得，杖藜消日弄渔竿。
待隐图次杨邃庵大学士韵八首·其四
作者：王缜
朝代：明

东风张主散群芳，报答风光诗思狂。自是舞雩寻乐惯，非因啼鸟唤人忙。
徐州春日野望徐俗不作土询之故老云徐州是卧牛城打春则人不安
作者：王缜
朝代：明

平原闲极目，往事不堪论。九里山如旧，长河水自喧。天浮芳树杪，春入杏花村。忧国知无报，归来欲掩门。
忧旱次郭杏冈司业韵
作者：王缜
朝代：明

旱自春来到夏过，索神无计救秋禾。沟存捐瘠皮毛尽，村绝炊烟豺虎多。彻夜辘轳空古井，仰天舟楫断漕河。省躬多是吾侪咎，位育何能致气和。
怀杨邃庵四首
作者：王缜
朝代：明

我梦在兰舟，晓从润州过。见竹过问主，白云正高卧。苔护石桥古，潮灌芝兰薄。中有一庵闲，莫是文潞国。我是遍江海，独仰金山孤。试问急流中，更有高者无。南翔岂无雁，东逝岂无鱼。鱼雁非我群，焉能执素书。
怀杨邃庵四首·其一
作者：王缜
朝代：明

我梦在兰舟，晓从润州过。见竹过问主，白云正高卧。
怀杨邃庵四首·其三
作者：王缜
朝代：明

我是遍江海，独仰金山孤。试问急流中，更有高者无。
怀杨邃庵四首·其二
作者：王缜
朝代：明

苔护石桥古，潮灌芝兰薄。中有一庵闲，莫是文潞国。
怀杨邃庵四首·其四
作者：王缜
朝代：明

南翔岂无雁，东逝岂无鱼。鱼雁非我群，焉能执素书。
怀胡宗周琼台定安人
作者：王缜
朝代：明

停云依树隐琼台，别后思君花乱开。客梦不知湖海远，几回飞绕定安来。
感春次夏德树廷评韵
作者：王缜
朝代：明

鼎鼎百年客，轻轻二月春。凉看池面水，深厌马头尘。庭草巡檐翠，江花作意新。满怀忧乐处，欲话向何人。
戊辰元宵前一日同大中丞吴交石黔国公沐总戎洎三司往松花灞巡视水利因以省耕次吴交石韵二首
作者：王缜
朝代：明

沿溪红紫乱开花，春色撩人逸兴赊。公借游观分雨露，民依稼穑作生涯。苍江东岸层层起，绿树连村处处佳。乘兴不知归路远，瓦瓶斟到日西斜。丽日香风恣远游，试观谁乐更谁忧。晴翻宿麦有驯雉，春透荒郊无喘牛。问俗偏于悬磬室，忘形真似泛渔舟。人间俯仰成陈迹，何处好山青入眸。
戊辰元宵前一日同大中丞吴交石黔国公沐总戎洎三司往松花灞巡视水利因以省耕次吴交石韵二首·其一
作者：王缜
朝代：明

沿溪红紫乱开花，春色撩人逸兴赊。公借游观分雨露，民依稼穑作生涯。苍江东岸层层起，绿树连村处处佳。乘兴不知归路远，瓦瓶斟到日西斜。
戊辰元宵前一日同大中丞吴交石黔国公沐总戎洎三司往松花灞巡视水利因以省耕次吴交石韵二首·其二
作者：王缜
朝代：明

丽日香风恣远游，试观谁乐更谁忧。晴翻宿麦有驯雉，春透荒郊无喘牛。问俗偏于悬磬室，忘形真似泛渔舟。人间俯仰成陈迹，何处好山青入眸。
扬州
作者：王缜
朝代：明

勒马江都欲问天，琼花归去几多年。应知绝品非凡骨，特与人间作样传。
拜表次韵赠胡伯珩入庆
作者：王缜
朝代：明

留都拜表焕奎文，帝座森严列宿分。光射琉璃围剑戟，翠开雉尾袅炉薰。迂愚思献千秋鉴，圣节祥符五色云。独有乌台台上客，宜从规阙效忠勤。
挽临川陈封君荷溪居士
作者：王缜
朝代：明

忆我少游泉郡时，每喜寿公寿考诗。今我宦游京国里，岂忍翻作哀挽词。将作复止不能止，公之逸行谁与此。彦方义重动顽愚，阳子德声薰晋鄙。昭昭德义天所临，食报岂不在厥身。九天紫诏绚云彩，千里朱幡送马轮。圣世推恩有如此，嗟嗟陈翁真有子。况复贤孙次第兴，眼见门庭半朱紫。一朝骑鹤逐飞仙，回视尘间九十年。高风何处寻踪迹，惟有荷溪浸碧天。
挽同年罗允升编修母
作者：王缜
朝代：明

萍藻一生逢雨露，桂枝三度见秋香。闺门人至此何恨，造化理难知可伤。机断天吴虚夜月，砧停村郭起秋霜。荣哀不独当年事，后日溪山亦宠光。
挽廖太宰夫人李氏遭贼投阁而亡
作者：王缜
朝代：明

淑德圭璋瑩，芳声蘋藻贤。家和忘愠怨，节劲苦颠连。揄狄三封命，梁炊六十年。东光蒿里惨，舂相亦悽然。
挽廖太宰夫人李氏遭贼投阁而亡
作者：王缜
朝代：明
体裁：五言律诗

淑德圭璋莹，芳声蘋藻贤。家和忘愠怨，节劲苦颠连。揄狄三封命，梁炊六十年。东光蒿里惨，舂相亦悽然。
挽李克昭都谏
作者：王缜
朝代：明

九载郎官四十强，一生功业有馀芳。薇垣议论留青史，锁闼声名有皂囊。凤不归来梧树老，剑从埋后斗文荒。吊君未尽思君意，注目江流日日长。
挽李守贞侍郎兼都御史卒于边事
作者：王缜
朝代：明

几回撑眼数英雄，今代完名少似公。东阁化随春日雨，西台霜洒暑天风。班超自分留关外，李牧谁知出禁中。可惜功成身便死，不胜清泪滴空濛。
捣衣曲
作者：王缜
朝代：明

风冷冷，月堂堂。风吹妾心苦，月照妾心忙。夫君万里戍边塞，紫骝铁甲淩清霜。霜清露重草且黄，君寒谁为捣衣裳。捣衣捣衣夜未央，月前对影空彷徨。紧复慢，低复扬，声声总是断人肠。纨绮团花柳，襟围对凤凰。妾心但恐君衣薄，力捣那知更漏长。吁嗟男女各有分，何须离别徒悲伤。妾愿夫君尽夫能，输忠竭力报君王。妾亦愿自守空房，年年为君捣衣裳。
文华进讲
作者：王缜
朝代：明

天门晓霁五云深，仙仗遥传玉辇临。圣主虚明齐日月，儒臣文雅动奎参。责难每进丹书戒，纳约常陈大宝箴。自愧大官惟窃食，许身何以比南金。
文济邀饮次韵答之
作者：王缜
朝代：明

镇远联舟日日同，兰亭诗会振遗风。道存天地形骸外，人到安流自在中。迂性逢时惟信步，远臣忧国誓输忠。多君高谊能邀我，细滴珍珠散酒红。
文渊阁前芍药数本甚盛次韵二首
作者：王缜
朝代：明

晴云天外阁轻阴，紫禁沉沉路转深。嫩叶当阶翻翠幄，秾花向日露丹心。玉盂异色偏承宠，金鼎调时不费寻。从此翰林添故事，倚栏终日伴闲吟。一声啼鸟送春归，万紫千红处处稀。独有此花为近侍，不随桃杏斗芳菲。清标半露丹砂顶，绝品曾分玉带围。名世古来元是相，托根常得傍黄扉。
文渊阁前芍药数本甚盛次韵二首·其一
作者：王缜
朝代：明

晴云天外阁轻阴，紫禁沉沉路转深。嫩叶当阶翻翠幄，秾花向日露丹心。玉盂异色偏承宠，金鼎调时不费寻。从此翰林添故事，倚栏终日伴闲吟。
文渊阁前芍药数本甚盛次韵二首·其二
作者：王缜
朝代：明

一声啼鸟送春归，万紫千红处处稀。独有此花为近侍，不随桃杏斗芳菲。清标半露丹砂顶，绝品曾分玉带围。名世古来元是相，托根常得傍黄扉。
斋居对雪走笔次韵答清溪赵司寇兼柬王与时胡伯珩黄伯固二首
作者：王缜
朝代：明

圣朝郊祀此初行，肃戒精禋古有名。三日同斋风味淡，连霄对雪谷神清。袁公户闭眠应稳，程子门高梦未成。一德格天天亦信，泰阶从此更分明。九天一色风云起，嘉靖新正气象奇。脉脉满空花斗巧，微微六出竹先知。浅斟自信无缘分，泰运同符有擛蓍。兀坐炉香心亦静，闲听更漏夜迟迟。
斋居对雪走笔次韵答清溪赵司寇兼柬王与时胡伯珩黄伯固二首·其一
作者：王缜
朝代：明

圣朝郊祀此初行，肃戒精禋古有名。三日同斋风味淡，连霄对雪谷神清。袁公户闭眠应稳，程子门高梦未成。一德格天天亦信，泰阶从此更分明。
斋居对雪走笔次韵答清溪赵司寇兼柬王与时胡伯珩黄伯固二首·其二
作者：王缜
朝代：明

九天一色风云起，嘉靖新正气象奇。脉脉满空花斗巧，微微六出竹先知。浅斟自信无缘分，泰运同符有擛蓍。兀坐炉香心亦静，闲听更漏夜迟迟。
新正喜晴
作者：王缜
朝代：明

九天清霁绝风波，一气絪缊转泰和。尘土不涴佳丽节，管弦常奏太平歌。笼中药饵丹常在，镜里头颅白渐多。涂抹烟云非我事，苦吟无计逐诗魔。
早春次胡紫山韵是日斋居
作者：王缜
朝代：明

瑞雪催诗兴未阑，条风又引我游观。鸟知传信清音细，柳辨迎春碧眼寒。宫律阳回随黍管，寅标星转傍河干。况当斋沐供郊祀，天地清明兆泰坛。
早朝用岑嘉州韵
作者：王缜
朝代：明

碧落风清夜气寒，鸡人晓报漏声残。九天日月浮双阙，万国车书萃百官。香散御炉钟欲定，诏传金马墨初乾。朝回闲忆千年事，惟有明良唱和难。
春夜雷雨
作者：王缜
朝代：明

寒暑相催似转车，梅花消息到天涯。九霄雷动山川肃，万壑烟迷岐路叉。人向中星占岁运，春随甘雨换年华。善言赢得水灾沴，四海升平是一家。
春日书怀
作者：王缜
朝代：明
体裁：七言律诗

迟日轻风淑气融，柳花飞白小桃红。泛观万物全于我，细数三春半在公。修禊事阑知俗异，浴沂人远许谁同。年年东阁门墙里，一寸时光一寸功。
春日书怀
作者：王缜
朝代：明

迟日轻风淑气融，柳花飞白小桃红。泛观万物全于我，细数三春半在公。修褉事阑知俗异，浴沂人远许谁同。年年东阁门墙里，一寸时光一寸功。
春日次石邦彦修撰韵
作者：王缜
朝代：明

天时人事逐年新，说到几微认未真。人向中星占泰运，天教北斗散阳春。椒盘味淡频移玉，花信风轻不动尘。朝罢从容归谏院，许身犹自愧腰银。
春日过杨林驿有感次王朝言韵二首
作者：王缜
朝代：明

莲出淤泥鸟出笼，云浮天际水浮空。静观物理头颅白，戡破古今花叶红。一片羁情悬北斗，满腔春兴寄东风。平生踪迹江湖遍，不信人间道路穷。雪花二月散园林，嫩绿新红恐未禁。路到七途知妙诀，人从百炼识真金。垂杨荫户风声肃，瘦竹横窗月影侵。揽辔不知南诏远，兴来犹自发豪吟。
春日过杨林驿有感次王朝言韵二首·其一
作者：王缜
朝代：明

莲出淤泥鸟出笼，云浮天际水浮空。静观物理头颅白，戡破古今花叶红。一片羁情悬北斗，满腔春兴寄东风。平生踪迹江湖遍，不信人间道路穷。
春日过杨林驿有感次王朝言韵二首·其二
作者：王缜
朝代：明

雪花二月散园林，嫩绿新红恐未禁。路到七途知妙诀，人从百炼识真金。垂杨荫户风声肃，瘦竹横窗月影侵。揽辔不知南诏远，兴来犹自发豪吟。
春雨
作者：王缜
朝代：明

黑云堆墨暗朝曦，甘澍当春正及时。细细蛛丝游碧落，森森银烛傍瑶池。太平有象三农乐，灌溉无私万物知。涸砚愿沾涓滴润，拟歌圣德被新诗。
暮雨郊游门次桐江许启衷韵
作者：王缜
朝代：明

物外风烟自一家，游人不管世豪华。旋移小席贪看竹，更过前村学傍花。春服放歌忘故态，地炉分火试新茶。感时不尽登临意，闲倚阑干数暮鸦。一春清景在诗家，信马东风领物华。到处柴门多种柳，几人抱瓮自浇花。醉磨苔石供闲草，静听樵歌唱采茶。乘兴不知明月上，吟鞭犹待后楼鸦。
暮雨郊游门次桐江许启衷韵·其一
作者：王缜
朝代：明

物外风烟自一家，游人不管世豪华。旋移小席贪看竹，更过前村学傍花。春服放歌忘故态，地炉分火试新茶。感时不尽登临意，闲倚阑干数暮鸦。
暮雨郊游门次桐江许启衷韵·其二
作者：王缜
朝代：明

一春清景在诗家，信马东风领物华。到处柴门多种柳，几人抱瓮自浇花。醉磨苔石供闲草，静听樵歌唱采茶。乘兴不知明月上，吟鞭犹待后楼鸦。
曲江楼在荆州府学前城头乃张子寿唐相所游之地
作者：王缜
朝代：明

曲江原是吾乡邑，何事荆州有此楼。祇为道随伊吕进，不辞身向郢都游。波连江汉云横晓，野入齐梁雁度秋。珍重晦翁曾有记，今人常望古城头。
月夜江行次权文公韵
作者：王缜
朝代：明

新正月生魄，清风透孤襟。因向江湖游，复见天地心。野梅弄箫笛，石溜鸣虞琴。浩歌兴正浓，不觉更夜深。
望九疑山在宁远县三十里许
作者：王缜
朝代：明

晓等宁远路，暮过九疑关。九疑何所有，磊磊山间山。
望江晚眺望江甚萧索惟有两岸芦洲及渔者而已
作者：王缜
朝代：明

花县风烟淡，长江波浪多。望中无长物，芦荻隐渔蓑。
望郎山在崇安县北百里外山势耸立宛然妇人抱子形对山名曰鬼门关乃江闽之界也俗传过此晴霁乃吉岂其然乎又名大关
作者：王缜
朝代：明

日日山头望尽山，山高不见藁砧还。不如化作山头石，留与行人作大关。
木绵浦在漳浦县北四十里
作者：王缜
朝代：明

奸臣误邦国，万死有馀辜。夫何贾似道，罪止不流徒。嗟彼赵虎臣，杀之真丈夫。弃尸木绵野，万姓始欢呼。死固有遗臭，国势亦已枯。苟不辨之早，噬脐终难图。为人谋国者，而可不慎乎。
杂诗次唐权文公韵
作者：王缜
朝代：明

淩晨发幽燕，岁晏复淄齐。道远雪霜重，雅静惭贞闺。健有连云翼，奇无然渚犀。人生聊奇耳，去住何悽悽。
杨林即景次王文济韵
作者：王缜
朝代：明

烟树空濛望眼迷，路程南北又东西。雨晴麦陇翻飞雉，春暖花村乐早犁。天阔常嫌苍海窄，山高惯见白云低。一窗明月无人管，惟有阶前草色齐。
松江至湖州又一日到四安登陆半日至广德
作者：王缜
朝代：明

才过吴门游上海，又从霅水到横山。三年漫踏青鞋破，不似浮萍一味闲。
松鹤寿大同致仕太守周卑牧同年时敏之父
作者：王缜
朝代：明

松呈节概鹤呈清，勾引笙歌入颂声。阅世饱经风雪味，知时还向海天鸣。大夫价重曾传诏，刺史官廉惯伴行。除却眼前灵寿物，更将何事祝长生。
林待用复和斋居叠韵答之二首
作者：王缜
朝代：明

烛影擎风撼碧纱，斋庭昼锁树排衙。天街雪霁初归雁，池草春深欲散蛙。屯相生成肌骨瘦，畏途休著脚跟斜。皂囊衮职何能补，合说编氓愿捕蛇。尘清警跸出郊寰，柴望精诚感应间。万国俨瞻双阙回，百神欢向九霄还。天高仙仗笙歌细，风静龙旂日月间。谁续生民归大雅，摩挲苔藓勒名山。
林待用复和斋居叠韵答之二首·其一
作者：王缜
朝代：明

烛影擎风撼碧纱，斋庭昼锁树排衙。天街雪霁初归雁，池草春深欲散蛙。屯相生成肌骨瘦，畏途休著脚跟斜。皂囊衮职何能补，合说编氓愿捕蛇。
林待用复和斋居叠韵答之二首·其二
作者：王缜
朝代：明

尘清警跸出郊寰，柴望精诚感应间。万国俨瞻双阙回，百神欢向九霄还。天高仙仗笙歌细，风静龙旂日月间。谁续生民归大雅，摩挲苔藓勒名山。
林待用复和斋居叠韵答之二首·其二
作者：王缜
朝代：明
体裁：七言律诗

尘清警跸出郊寰，柴望精诚感应间。万国俨瞻双阙迥，百神欢向九霄还。天高仙仗笙歌细，风静龙旂日月间。谁续生民归大雅，摩挲苔藓勒名山。
柘皋祖营与王鳌王玘宗族夜酌在巢县三十里地名九冲屯
作者：王缜
朝代：明

正德庚辰腊，大雪风号号。我从燕京来，三旬到柘皋。柘皋复何去，九冲是体毛。分井百馀年，一气本同胞。入门老稚喜，撚烛扫蓬蒿。酌酒不成醉，怀我祖宗劳。驾言各努力，南北共山高。
樊城在襄阳吉甫所筑也
作者：王缜
朝代：明

汉水西来绕，邓水北来会。美哉此樊城，市廛南北萃。维周筑作劳，吉甫功无对。岂知千载后，禾黍还兴嘅。
次刑文甫副宪赏海棠韵呈黔国公
作者：王缜
朝代：明

霞彩精神琥珀脂，分明造化暗扶持。风流不减西施态，娇艳还凭郑谷诗。占断名园成独步，平分春色正当时。沉香亭北酣歌里，一任轻凉著意吹。
次前韵答赵司寇清溪兼柬汪器之祭酒
作者：王缜
朝代：明

城南古塔蹑云登，步近天阶不易升。霄汉披风看鸟没，石栏题字记吾曾。气含混沌初开窍，人到昆崙最上层。欲报春光还有待，诗筒随处问相应。
次巴山宪副谢病诗韵
作者：王缜
朝代：明

青山近人青入楼，我爱山青楼上头。浮云半空忽过眼，长松四时并作秋。阴晴詹尹何能卜，膏肓卢医恐未瘳。闻道风雪犹未定，长安北望几人愁。
次林待用韵
作者：王缜
朝代：明

四海驱驰共一寰，亡羊名在路岐间。乾坤正脉浮今古，剥复藏根遽往还。逆旅生憎蕉梦幻，病身全爱野云闲。便须脱屣从君去，愿醉壶公半枕山。
次沈绳斋省参韵
作者：王缜
朝代：明

理欲毫釐差，要之在主敬。譬如楩楠材，从绳乃归正。沈君豪杰人，斋治以斯命。检束放肆心，家法遵孔孟。筮仕入秋台，平反多辨诇。琴鹤来蜀邦，竹马儿童迎。帝曰兹良臣，困廪须一罄。乃命参阿衡，鼎重力能胜。往摄观察司，操纵不失令。酒也本拙流，饮德徒醉瞑。丽泽愿相资，砥砺多节并。当使百世知，不为空言赠。
次祁大参修官舍墙诗韵并示足病
作者：王缜
朝代：明

忽传诗句到书堂，字里行间翰墨香。细嚼顿教心目醒，高歌翻觉背皮长。病知蹶足经旬日，政喜扬眉立干墙。书物并承频寄慰，后生何以答龙光。
次贺志同侍御感怀韵时志同巡按福建闻京师大水抗疏请建储裁内侍时多忌之
作者：王缜
朝代：明

豹变增文采，鸿飞振羽仪。至诚能动物，直道不随时。日远容光射，天高化轴移。从来忠烈士，铁石托盟期。皂囊全气节，白简肃容仪。闽海澄清日，虞廷纳谏时。霜飞妖祲息。风捲宿云移。世路真多险，明良自有期。
次陈公远重阳绝句五首
作者：王缜
朝代：明

七载长安未到家，白云长望驻天涯。今朝纵有登高兴，为望孤云不为花。自从通籍傍皇家，归梦终宵绕海涯。遥忆故园登赏处，几秋辜负此黄花。谁擅诗名自一家，秋来豪兴浩无涯。吴绫直借三千尺，题遍东篱百种花。与君门户是通家，共住江南江水涯。今日长安须尽醉，明朝又是一番花。彭城游乐几人家，踪迹荒凉没水涯。秋菊不知今古事，年年依旧发黄花。
次陈公远重阳绝句五首·其一
作者：王缜
朝代：明

七载长安未到家，白云长望驻天涯。今朝纵有登高兴，为望孤云不为花。
次陈公远重阳绝句五首·其三
作者：王缜
朝代：明

谁擅诗名自一家，秋来豪兴浩无涯。吴绫直借三千尺，题遍东篱百种花。
次陈公远重阳绝句五首·其二
作者：王缜
朝代：明

自从通籍傍皇家，归梦终宵绕海涯。遥忆故园登赏处，几秋辜负此黄花。
次陈公远重阳绝句五首·其五
作者：王缜
朝代：明

彭城游乐几人家，踪迹荒凉没水涯。秋菊不知今古事，年年依旧发黄花。
次陈公远重阳绝句五首·其四
作者：王缜
朝代：明

与君门户是通家，共住江南江水涯。今日长安须尽醉，明朝又是一番花。
次韵别吴子华
作者：王缜
朝代：明

抗疏酬明圣，忘身冀干旋。孤忠无与立，清议有人编。杞国真忧世，长沙本少年。赐环应有日，临别转悽然。
次韵吊余宣公录似张东白学士余名阙元未时守安庆一家死节
作者：王缜
朝代：明

鹿失胡元运已穷，先生犹自守江东。亦知华夏归真主，端为网常尽此忠。秋老树含霜气烈，雨馀花带血腥红。阖门一死非容易，应作明星丽碧空。
次韵答伍时泰操江
作者：王缜
朝代：明

梅雨江南五月凉，太平弓矢几时藏。且调元气龙关壮，不恃浮沤天堑长。鼎应实中还虩虩，师从正出自堂堂。济川正藉君舟楫，须竭平生佐我皇。
次韵答省参陈希伯进表过河间民心追恋感而有作
作者：王缜
朝代：明

会种河间一郡花，至今流泽满人家。表函遥进万年寿，老稚争迎八月槎。恩似甘棠思作舍，义如武穆尽呼爷。斯文三代吾真信，白日青天何处遮。
次韵答赵克用煎茶
作者：王缜
朝代：明

石鼎风流入太虚，茗炉造化正春初。阳开地窍微鸣蚓，浪涌潭心半跃鱼。七碗芳馨喉吻润，一生清苦性情疏。谁言济世无功泽，洗刷腥膻力有馀。
次韵答陈公远
作者：王缜
朝代：明

白衣苍狗日纷更，世态如云岂足惊。直以行藏归造化，休将得失计平生。百年滚滚谁非梦，何事栖栖独为名。物理细观歌不尽，临流一曲濯缨清。
次韵酬衢州太守沈良臣二首
作者：王缜
朝代：明

清和如玉粹如金，尺丈难量器浅深。治郡不惭循吏传，封章真抱古人心。歌翻襦裤欢何极，刑示蒲鞭辱不禁。可但三衢河泽润，更期商旱作甘霖。隔年一见北双金，尽放虚怀酒盏深。山好故萦留别意，滩忙聊滞欲归心。枫庭王命何能缓，梓里亲恩未可禁。闻说南河河水浅，欲攀箕尾借商霖。
次韵酬衢州太守沈良臣二首·其一
作者：王缜
朝代：明

清和如玉粹如金，尺丈难量器浅深。治郡不惭循吏传，封章真抱古人心。歌翻襦裤欢何极，刑示蒲鞭辱不禁。可但三衢河泽润，更期商旱作甘霖。
次韵酬衢州太守沈良臣二首·其二
作者：王缜
朝代：明

隔年一见北双金，尽放虚怀酒盏深。山好故萦留别意，滩忙聊滞欲归心。枫庭王命何能缓，梓里亲恩未可禁。闻说南河河水浅，欲攀箕尾借商霖。
次韵酬顾惟庸闻杨铭甫抗疏
作者：王缜
朝代：明

许身报国重南金，泄冶当年未谏淫。何况泰陵传是水，几人肉食不关心。朝阳鸣凤淩霄立，峭壁孤松耐雪侵。正值圣明求谠论，未闻山海择高深。
次韵陈秉衡宪副致政
作者：王缜
朝代：明

一径烟霞护鹤田，满川花柳荫渔船。人间万事此真乐，天外孤鸿翼自翩。宦海澹于浮海兴，月山高并华山眠。行藏直要关风化，不是寻常漫乞年。
正德丁丑七月朔大雨几旬伤损居多人甚苦之
作者：王缜
朝代：明

大雨从何来，五日雨不止。正值秋稼兴，而乃腐之矣。人思巢以居，鱼跃城门里。田半没飞沙，茫然夫都鄙。不见舟楫归，但闻哭声起。生者无炊烟，死者无拯理。我闻天听卑，无亦有名此。易占地水师，水非师之始。捉笔不成歌，忧谁知之耳。
正德丁丑六月二十九日寅刻天正黑有大星似蓬差大而长五倍之色红照地如昼自东北方起入天天若开裂然见者咸惊口占纪之
作者：王缜
朝代：明

有星大于蓬，红光宛如日。六月起东方，直北入天域。恍然天门开，照人人战慄。天远人道迩，裨灶亦多惑。我歌非狂言，臣工盍修职。
正德乙巳到平溪二力乙孙阿八从广中来得家信时蒙朝廷罚米四百石为任给事中时建言失当也
作者：王缜
朝代：明

朝发清浪城，午入平溪驿。忽报广人来，道是家中力。手持尺素书，跪致喜动色。薰沐乃开缄，读之泪盈臆。我生本颛蒙，幸获圣明识。初拔入翰林，经史手不释。再简登谏垣，论列近于直。葑菲杂刍荛，肝胆罄披沥。岂敢纵诡随，语繁终多失。仰荷天恩宽，斧钺不加辟。曰虞有赎刑，连罚四百石。三充宣府边，一作太仓粒。所以老亲心，闻之不自逸。黄犬知主情，奔波径往适。谁知滇南路，中原万里隔。十书九不通，何以用其极。眷我乌鸟私，安得不戚戚。从今愈戒欢，矢心对天日。砥砺不肖身，忠孝期两得。
正德二年元日日食
作者：王缜
朝代：明

正德二年春，正月上元日。太阳行近西，圆光渐亏蚀。初惊月上弦，复讶晦还魄。天道虽云幽，人事讵为得。曾是妾乘夫，曾是臣抗极。曾是佞倖昌，曾是蛮夷猾。曾是我谏官，匡救乏忠赤。曾是太史氏，美恶失真实。曾是心膂病，调燮未有力。曾是股肱惰，依违怠若职。曾是执法偏，冤枉无与直。曾是支度费，箕敛事掊尅。曾是土木兴，居者未有室。曾是干戈縻，行者未得息。曾是风俗颓，教化未扶植。曾是纲纪沦，激扬未严密。曾是正直疏，鸣凤多摈斥。曾是谗邪显，燕石作圭璧。曾是牧伯轻，承宣亦壅塞。曾是郡令虚，孤寡不遑恤。百度苟无愆，群沴何能入。挝鼓徒尔喧，大书宜直笔。所以我作歌，反己先自责。告尔百君子，秉心同汲汲。
正德戊辰余叨参政滇南四月十日有寒鸦四来巢于公衙之西北墙空西者乳子四纯墨北者乳子亦四间白占之朕兆不知何谓因作短句四章以识之庶后有所考
作者：王缜
朝代：明

有鸟有鸟，载飞载鸣。亦集爰止，实有公庭。有鸟有鸟，来巢于屋。亦既驯人，乃生乃育。其育维何，并四而偶。黑白孔明，兆云希有。其有维何，曰性慈孝。匪佞匪阿，顺适于道。
正德戊辰余叨参政滇南四月十日有寒鸦四来巢于公衙之西北墙空西者乳子四纯墨北者乳子亦四间白占之朕兆不知何谓因作短句四章以识之庶后有所考
作者：王缜
朝代：明
体裁：四言诗

有鸟有鸟，载飞载鸣。亦集爰止，实有公庭。（一章）有鸟有鸟，来巢于屋。亦既驯人，乃生乃育。（二章）其育维何，并四而偶。黑白孔明，兆云希有。（三章）其有维何，曰性慈孝。匪佞匪阿，顺适于道。（四章）
正德纪元元日次许启衷韵
作者：王缜
朝代：明

元年元日里，拈笔试东风。正德光华异，长安歌吹同。逢人多献岁。得句每呼童。从此星辰转，天清日正红。
正德纪元十月间吾东莞桃李花开后得邸报御史奏九月间京师城南李花满园因感有作
作者：王缜
朝代：明

秋尽气乃严，冬初物随敛。独彼桃李花，红白浓以显。娇媚弄春妍，厚颜不知腼。时气乃以乖，草木亦献谄。悠悠者苍天，我忧何日遣。
江陵怀古
作者：王缜
朝代：明

吴楚干戈息，刘曹风雨多。登楼还有赋，临渚不成歌。沙市饶青草，龙山蹴白波。乘除从古事，惆怅欲如何。
汨石牌
作者：王缜
朝代：明

天连湖面阔，山到水边回。斜月挂郢树，虚舟傍石牌。
沐锦衣席上限韵赠锦衣郑裕
作者：王缜
朝代：明

虎髯将军来镇边，狼烟顿息入桑田。先声肃肃飞霜天，胸中兵甲人争传。摇撼千山震百川，英豪不让祖鞭先。萍梗相逢似宿缘，床头新雨夜绵绵。手持帝敕御墨鲜，斗南光彩射龙泉。纷纷炙手皆恃权，惟有将军不自贤。时来下榻坐无毡，襟怀磊落但坦然。自笑半百雪满颠，公道于今似有偏。一朝骊驹难久延，暮云春树皆堪怜。临岐于我更拳拳，金龟欲作当酒钱。我无长才如流涓，挥毫对客当勉旃。驾言交谊金石坚，衣钵不学传空禅，仰天大笑淩飞仙。
沙洋
作者：王缜
朝代：明

野航索兴短，画角催棹长。陂平风信软，不觉过沙洋。
河浑浑
作者：王缜
朝代：明

河浑浑，出昆崙，北通异域西入秦。吞淮吐洛东驰海，望中滚滚走黄尘。上通霄汉隐星辰，来牛去马何缤纷。摇天纲，荡地垠，怀襄浩浩无涯津。我欲障之恐不禁，倒挽狂澜归大钧，中原润泽无忧贫。河浑浑，会当清，知中国有圣人。
淮南即事
作者：王缜
朝代：明

谁续山阳脉洛通，黄河清浦往来同。酒帘长短楼台外，渔艇浮沉烟雾中。一片黄云收晚稻，满林红叶醉霜枫。客身不及长淮水，犹解长流到海东。
清浪道中
作者：王缜
朝代：明

百折湍溪束万山，山头戍堡列重关。石林簇簇云欺日，天气濛濛雨酿寒。烟火有村生计少，蚕桑无地女工闲。何当划尽崎岖险，并作中原一样宽。
渡卢沟桥
作者：王缜
朝代：明

京国西行三十里，层冰半架卢沟河。古桥白昼虹闲睡，野店青山马竞过。姬善造舟非久计，秦知鞭石亦兴歌。从来王气归幽并，百二重关设险多。
渡盘江有感
作者：王缜
朝代：明

忆昔弘治间，米鲁妖妇起。虔刘我民人，蹂躏我边鄙。藩镇不度时，提兵欲湔洗。万骑渡盘江，列营劄山里。自谓鞭虽长，不及马腹耳。岂知徵侧奸，凶暴虎狼似。夜半鼓噪来，营骑尽披靡。藩镇就缚束，半成鱼肉糜。师徒弃甲兵，亡命赴江水。有如倒戈势，江水皆赤紫。又如武安残，尽陷一坑死。至今行者过，骷髅作人语。秽气熏穹壤，水声悲不止。惟我皇赫怒，命将征师旅。一鼓胁从降，再鼓魁渠缢。草木回光辉，报功雪前耻。嗟兵以毒民，贵在不得已。不戢将自焚，舆尸乃弟子。今观太平久，疮痍犹未愈。三苗本犬羊，要之在抚理。抚后虐则雠，古今无二致。作诗告仆夫，兵事勿轻启。
游兜率岩次倪青溪韵
作者：王缜
朝代：明

兜率巉岩发兴豪，九磐石磴未知劳。眼空平地山真小，身近青霄风渐高。拄杖看龙归古洞，问僧邀月宿云巢。浮生今日尘嚣静，两鬓萧疏不用搔。
游凤凰台追次太白韵
作者：王缜
朝代：明

身随造物此间游，雨霁山青水急流。鸣凤不来空倚竹，一仙多事故登邱。乾坤气溢金陵外，吴楚云横春草洲。安得中和天地应，遍教海内更无愁。
游庐山
作者：王缜
朝代：明

每忆匡庐费远寻，今朝信马恣登临。江湖日夜浮天地，吴楚风烟变古今。人爱秋声诗味淡，云移山影酒杯深。兴浓不觉归来晚，一任靓□吹客襟。
游栖霞寺寺在金陵西北五十里许旧梁武帝所建石佛甚众亦极巧佛晴皆铁嵌至今存者居半又名摄山寺以寺在摄山俗名也古牌铭剥落
作者：王缜
朝代：明

云拥飞岚滴翠，日摇光影栖霞。欲问前朝故事，断碑土绣苔花。
游武夷山山左有玉女峰甚峻山下有九曲溪
作者：王缜
朝代：明

薄暮到名山，山晴似放颜。白云依洞宿，明月伴人闲。石立孤高节，溪流九转丹。欲寻真乐处，谁解此玄关。
游清源寺次李西涯韵
作者：王缜
朝代：明

兰若层台此独尊，霏微草树半烟村。眼空象法三千界，路入金陵第一门。江海往来存气脉，阴阳阖辟判乾坤。亭前多少清凉意，临眺凭谁共细论。
游牛首山
作者：王缜
朝代：明

淩晨带月出江东，牛首山高树暝濛。夹路香飘花柳外，满怀春在画图中。挺身镇俗常留石，奋角腾云半倚空。游赏未须愁日暮，天留霞彩照人红。
游金陵鹫峰寺
作者：王缜
朝代：明

微风晴日煖初冬，乘兴悠然到鹫峰。邺水波心开宝镜，钟山天畔削芙蓉。六朝不见英雄宅，千载空闻野寺钟。半醉归来街馆静，马头惟有月溶溶。
溪山清隐送李信之检讨
作者：王缜
朝代：明

归去好，归去好，溪山清胜饶花草。飞泉漱石鸣瑶琴，桂树交枝成翠葆。贤哉李翰林，翻然事幽讨。勘破功名等潢潦，便投簪履谢朝堂，直与溪山作邻堡。朝斲山头云，暮采溪边藻，任他荣达与枯藁。自无冰炭费心机，岂有尘埃污怀抱。春初鱼，秋末稻，溪山之乐真熙皞。花开庭院鸟赓歌，叶落阶除风代扫。不思崒锦窝，管甚蓬莱鸟，但得身闲无懊恼。兴来细和东篱诗，醉去不知西日倒。祁中军，气节高，钱枢密，知机早。人生志趣各有方，求归岂论少与老。高车驷马日怀忧，附热嫌凉时竞巧。闲来点检世间情，得志何如归去好。
玉堂即事
作者：王缜
朝代：明

秋尽朔风凉，虚襟玩玉堂。地幽人迹静，楼回树阴长。六籍凭舒卷，三台烈纪纲。仰瞻奎壁粲，俯叹海天茫。铃索时闻响，文章日漱芳。清如归阆苑，高讶并文章。不数神仙贵，常沾雨露香。立身惭劾鹄，挟筴笑亡羊。铁石劳椎凿，糠秕费播扬。壮岁不再得，明时宜自强。驾言策吾马，永矣共辉光。
玉堂对月
作者：王缜
朝代：明

夜静北风凉，肃肃天宇净。皓月起林端，玉堂转清瑩。浮云散层阴，斜汉开明镜。娟娟万里光，炯炯照方寸。良夜不易逢，举杯以相庆。酒酣兴亦长，端坐发孤咏。
玉堂对月
作者：王缜
朝代：明
体裁：古风

夜静北风凉，肃肃天宇净。皓月起林端，玉堂转清莹。浮云散层阴，斜汉开明镜。娟娟万里光，炯炯照方寸。良夜不易逢，举杯以相庆。酒酣兴亦长，端坐发孤咏。
王济之学士乃翁寿八十
作者：王缜
朝代：明

天纵贤人不计秋，行藏信意得悠悠。花封襄水留民仰，竹杖吴山作伴游。景入桑榆尘事省，春填门户圣恩稠。老来无物堪娱寿，裁取新诗记海筹。
用韵柬沈大参材美王方伯朝言周提学公仪
作者：王缜
朝代：明

平生踪迹隐书乡，利钝凭谁问紫阳。竹帽笼头随世分，对人无语自含章。误傍张颠入醉乡，龙飞虎跃震阴阳。从今不学公孙舞，留点遗经作典章。束发从儒到此乡，襟怀拍拍满春阳。紫薇花下风帘静，闲咏周南日几章。
用韵柬沈大参材美王方伯朝言周提学公仪·其一
作者：王缜
朝代：明

平生踪迹隐书乡，利钝凭谁问紫阳。竹帽笼头随世分，对人无语自含章。
用韵柬沈大参材美王方伯朝言周提学公仪·其三
作者：王缜
朝代：明

束发从儒到此乡，襟怀拍拍满春阳。紫薇花下风帘静，闲咏周南日几章。
用韵柬沈大参材美王方伯朝言周提学公仪·其二
作者：王缜
朝代：明

误傍张颠入醉乡，龙飞虎跃震阴阳。从今不学公孙舞，留点遗经作典章。
登庐山谒濂溪周先生墓
作者：王缜
朝代：明

自从洙泗分支远，便到濂溪接派流。欲向眼前寻乐处，直于山顶看源头。一川风月谁能领，四面庭除草自幽。今日瓣香祠下拜，斯文天壤共悠悠。
登淩敲台遗迹在太平城北三里许改为黄山寺台但存一危石
作者：王缜
朝代：明

淩敲台上石零丁，露草骨丝虫乱鸣。独有东山无改换，几番冷眼看升平。
登紫阳山有感录似汪有仁宪副
作者：王缜
朝代：明

紫阳山下半风尘，三百年来认未真。今日分明山上望，轻风迟日一般春。
登雨花台
作者：王缜
朝代：明

雨花夫何为，舍利亦虚耳。不见旧时台，空见台基址。
登黄鹤楼在武昌汉阳门内城上作楼近江
作者：王缜
朝代：明

缘城屈曲上层楼，楼外长江日夜流。黄鹤有情终在楚，赤松无路可封留。诗从崔颢风骚少，笛傍桓伊曲调幽。日暮东风飞鸟散，白云红叶两悠悠。
盘蛇岭在云霄驿北三十里时正月半梅花开
作者：王缜
朝代：明

屈曲盘蛇草树平，瘴云撩乱野虫鸣。眼前惟有梅知己，暗送清香伴我行。
直沽道中读张翠屏舟中纵笔适有所感次韵柬内翰石溪梁先生
作者：王缜
朝代：明

潞河日日生惊风，开头捩柁无老翁。短缆百丈牵不得，乘风欲驾经天虹。一年忽忽又三月，夭桃飞雨絮飞雪。正是征夫怀念时，皇华触意每中热。密云昨夜酿寒春，今朝好雨江山新。尘收树蓊山开色，沙没河平水减鳞。喜来濡笔挥晴霭，兴豪直度烟霄外。小舟那得酒如渑，与君共酌天津海。
祁公欲告休再叠前韵
作者：王缜
朝代：明

新拥朱幡入省堂，声名还似昔时香。莫思鲈鲙因秋暮，且尽葵心向日长。边鄙遍承宣雨露，都人齐贺有藩墙。圣明枚卜无疏网，会见持衡为国光。
祷雨次严惟中侍讲韵
作者：王缜
朝代：明

忧时三宿戒，遍索百神通。热畏倾葵日，晴收宿麦风。暴尪知己舛，罢市望尤隆。昭假无赢力，终须达上穹。
秋日游飞来寺次东坡韵
作者：王缜
朝代：明

混沌初开辟，天河透此湾。峡静翠含滴，岩幽花放颜。我来登绝顶，醉抱明月还。秋色浓留客，松涛夜拍关。云横天作盖，叶落风满山。不问今来古，疑非人世间。阴晴归定罄，泉石动仙环。朝暮行云雨，无人识鬓鬟。
秋郊观稼
作者：王缜
朝代：明

九月郊原北风急，禾黍垂垂缀珠粒。摇风一片陇云黄，䆉稏半含烟露湿。老农驩笑拍手歌，今年租税容易出。瓯窭载得满车归，高似崇墉密如栉。当时我从田野过，偶见田成竟如一。驾言豳土风化淳，愿进吾君体无逸。
立春后二日晓行山塘驿见白虹
作者：王缜
朝代：明

天道信高远，垂象亦显然。如何正春初，白虹乃亘天。我行山塘晓，见之不敢言。知天爱吾君，修德以祈年。阴气日云盛，履霜终冰坚。况今民已穷，南北多颠连。婺妇不恤纬，杞人空忧煎。气运有循环，匡济当图先。作诗告有位，无得泄泄焉。
红梅次韵答史巽仲光禄
作者：王缜
朝代：明

孤芳随分结诗邻，东阁西湖处处亲。鍊取日精成异相，巧呈霞彩漏先春。归牛半认园林错，调鼎全凭滋味匀。造化显仁疑在此，傍花传易属何人。
终望亭为岩州王子谟司谏
作者：王缜
朝代：明

椿萱凋后几经秋，谏议兴思肯暂休。旋结亭依对鬣外，长看云在楚江头。广南陶侃声犹在，牖下周姜泽尚留。从此卢东山下水，定随忠孝两悠悠。
经七盘陂
作者：王缜
朝代：明

世路诚险哉，五里七盘曲。复行五里长，七曲尤盘促。渐觉步履高，始信嗟磨熟。心目豁然开，宛如在天竺。万山俨城垣，四面罗我足。清风拂面来，瘦肤寒起粟。天地此奇观，别是一仙局。
经白沟
作者：王缜
朝代：明

平野沙草黄，朔风捲沙走。萧萧白沙寒，战骨多已朽。仰思忠义贤，勒马伫立久。借问安肃城，壮士今有否。
经长沙
作者：王缜
朝代：明

片帆东下过长沙，湘水平铺入望赊。岳麓树园书院静，洞庭波荡石门斜。贾生作傅常忧国，屈子离骚不顾家。南去北来琴鹤厌，年年孤客在天涯。
老圃閒人为云南周忠解元作
作者：王缜
朝代：明

乌纱萧散傍丹邱，一笑春风两鬓秋。天上蟠桃初结子，人间花甲又从头。滇池水暖龙眠稳，老圃云间鹤梦幽。极目贤郎归未得，桥门西望水悠悠。
耕渔图
作者：王缜
朝代：明

耕渔居人人不识，耕渔空留图画迹。一失人间今几年，孝孙获之如获璧。嗟哉孝孙能孝思，见图若见祖容仪。一日手持耕渔卷，过我试作耕渔诗。我抚画图重叹息，斯人岂是烟霞癖。一竿烟雨一犁春，绿水青山聊自适。有时踏浪弄月明，波翻浪涌鱼龙惊。有时荷杖冲云雾，陇头秋霁黄云平。云黄酒熟鲈鱼起，烂醉浩歌拍手喜。人生志趣贵所安，鹿梦输嬴何足齿。君不见伐檀人，坎坎用力河之津。河水清涟河路杳，终焉饥饿宁甘心。又不见渭川叟，头白犹持竿在手。不是非罴入梦奇，终了渔翁归腐朽。所以古人重其食，非劳心兮则劳力。下有巢由上有尧，泽天分定各安职。或从雷泽咏沧浪，穷年兀兀无安康。或依莘亩作安堵，日耕夜读忘炎凉。南山白石旦复旦，南阳草舍拥膝叹。乃知坐食非良谋，贤达从来勤苦惯。岂若后世务安閒，作者日寡用者繁。子孙反笑古无见，宁思稼穑之艰难。嗟嗟耕渔不可忘，华君孝思其贤良。
自和州渡采石
作者：王缜
朝代：明

轻舆冲雪渡和州，州外长江日夜流。旋荡野航登采石，更凭明月问丹邱。调仙风远荒祠在，楚项歌微霸业休。两岸悠悠千古事，数行烟树鸟声幽。
自天长县至宝应途次小路甚艰偶作
作者：王缜
朝代：明

天长过宝应，野宿两昼馀。世味尝来饱，湖光入望虚。穷途悲阮籍，多病哭相如。报国成何事，霜侵两鬓疏。
自广德至宁国又百里至蜀洪铺有作
作者：王缜
朝代：明

星轺尽日短长亭，石路崎岖此暂停。山匝万重高拟蜀，水盘千折急于泾。香风细落桐花白，宿雨新收麦甲青。南去询咨何所补，皇华深愧读葩经。
至日句容风雨
作者：王缜
朝代：明

一阳初动生意微，悽风苦雨何雰霏。不须缇室试葭管，已验时丰与岁饥。剥复阴阳催短景，乘除天地见深机。时平酒贱且勤买，醉后省知人是非。
至日有作是日斋戒禁酒柬夏景升
作者：王缜
朝代：明

去年长至住句容，山城微雨酿寒风。今年长至住建邺，黑云边天风更烈。真信穷愁泥杀人，岂须勤买抛青春。君不见杜工部，年年至日常在路。又不见韩昌黎，节逢无酒但咏题。人生百岁总鹿梦，身外浮名安所用。到头天地是吾庐，且对钟山静读书。
至滇南次答陆进士震韵
作者：王缜
朝代：明

六诏民风古，街头夜半眠。地高无暑气，冬暖胜春天。金碧山含雨，昆明灰带烟。不乱踪迹远，揽辔自怡然。乘时起淮甸，幼子伴龙眠。单骑来开国，孤忠能补天。功高盟带砺，名重上淩烟。遗泽千年在，吴南共俨然。水清鱼自跃，沙暖鸥争眠。一望凝无地，孤舟似上天。光摇彭蠡月，波压洞庭烟。忧乐江湖意，临流亦快然。杰阁隐温泉，临流倦欲眠。清含云外影，春在水中天。大块浑无迹，洪炉暗有烟。知君豪杰士，高咏自超然。
至滇南次答陆进士震韵 其三 游滇池
作者：王缜
朝代：明

水清鱼自跃，沙暖鸥争眠。一望凝无地，孤舟似上天。光摇彭蠡月，波压洞庭烟。忧乐江湖意，临流亦快然。
至滇南次答陆进士震韵 其二 谒黔宁王祠
作者：王缜
朝代：明

乘时起淮甸，幼子伴龙眠。单骑来开国，孤忠能补天。功高盟带砺，名重上淩烟。遗泽千年在，吴南共俨然。
至滇南次答陆进士震韵 其四 住春阁即温泉阁
作者：王缜
朝代：明

杰阁隐温泉，临流倦欲眠。清含云外影，春在水中天。大块浑无迹，洪炉暗有烟。知君豪杰士，高咏自超然。
至滇南次答陆进士震韵·其一
作者：王缜
朝代：明

六诏民风古，街头夜半眠。地高无暑气，冬暖胜春天。金碧山含雨，昆明灰带烟。不乱踪迹远，揽辔自怡然。
舟过苏州齐门见娄江三尸浮露感而有作录似林思绍太守思绍以御史作郡于苏
作者：王缜
朝代：明

敝帏为马存，敝盖为狗故。于物且惜之，人独无所顾。悯哉娄江水，浮此三尸露。不知死者谁，善恶果其数。眷兹春月令，掩骼政之务。耳闻太守仁，我安忍虚赋。
苦风次杨邃庵太常韵时六月十日连旬大雨
作者：王缜
朝代：明

夜雨凉生客枕孤，晓来庭院欲成湖。家家湿漏龟鸣灶，处处空浮蚁旋途。油幕炮车连日起，倾盘倒海一时俱。不知南北江山外，借问当年有此无。四面荒墟一室孤，俨然舟楫住江湖。鸟知候应先鸣垤，客苦行忙况在途。高凤书痴真自信，杞人忧戆与谁俱。阴阳消息谁能问，补衮年来一字无。云垂钟阜远峰孤，雨积秦淮总是湖。困湿饥鹰将曳地，惯行老马亦迷途。月离乌毕千年验，天泻银河一派俱。却忆当时洪水患，可能垂警到今无。
苦风次杨邃庵太常韵时六月十日连旬大雨·其一
作者：王缜
朝代：明

夜雨凉生客枕孤，晓来庭院欲成湖。家家湿漏龟鸣灶，处处空浮蚁旋途。油幕炮车连日起，倾盘倒海一时俱。不知南北江山外，借问当年有此无。
苦风次杨邃庵太常韵时六月十日连旬大雨·其三
作者：王缜
朝代：明

云垂钟阜远峰孤，雨积秦淮总是湖。困湿饥鹰将曳地，惯行老马亦迷途。月离乌毕千年验，天泻银河一派俱。却忆当时洪水患，可能垂警到今无。
苦风次杨邃庵太常韵时六月十日连旬大雨·其二
作者：王缜
朝代：明

四面荒墟一室孤，俨然舟楫住江湖。鸟知候应先鸣垤，客苦行忙况在途。高凤书痴真自信，杞人忧戆与谁俱。阴阳消息谁能问，补衮年来一字无。
蓟门别意送何德彰正郎奉敕之蓟州督粮
作者：王缜
朝代：明

前日辽西烽火急，虎头将军淩暑出。昨日辽东烽火红，铁骑将军气苦虹。嗟尔腥膻群草木，犬羊何足论。一朝天子赫斯怒，直震雷霆压万钧。岂知天地覆帱恩，四夷万国如一身。圣齐虞舜周之文，迟迟格尔三七旬，胡为蠢尔尚罔闻。我仓惟亿常陈陈，我师如虎势欲吞。廉颇萧寇庙堂珍，边塞何处少斯人。请君满酌桑落之腊酒，听我高歌伐木之狂吟，今朝蓟门别意不须论。但愿食足民不贫，平准虚盈海内均。海自无波地绝尘，与君长咏蓟门春。
蕲州
作者：王缜
朝代：明

冰纹冰簟传韩子，螫手花蛇说柳州。欲问七年蕲水艾，不知民病几时瘳。
蜀洪至绩溪县
作者：王缜
朝代：明

羸马缘溪湾复湾，乾坤别自一区寰。林深村落多依水，地少人耕半是山。磴道险于过栈道，丛关高似度函关。观风欲问民间苦，旋采歌谣取次删。
行人杨宗德奉命之秦府便道寿亲
作者：王缜
朝代：明

绛老悬弧初度日，佳儿弭节到家时。天将此会全思义，世有何人不孝慈。昼锦堂前歌舞沸，紫霞杯里岁华迟。八旬蔗境知无限，五百椿年可是期。
襄阳隆中
作者：王缜
朝代：明

龙卧闲云云卧春，隆中习静探天钧。独怜三代真良佐，不见云台日月新。
见素征蜀告休而归次韵
作者：王缜
朝代：明

公从西蜀归，我向江东泊。中流忽招呼，两鬓已非昨。谈笑起清风，循省内无怍。每思国有人，灾变何由作。嗟天生公才，本以救民瘼。莺凤翔高霄，无乃举措错。倚注自有时，终为天下壑。
观沈材美大参与沐希申锦衣手卷走笔次韵
作者：王缜
朝代：明

古道日以衰，所交非久敬。沐侯与沈君，允矣不失正。握手出肺肝，委身奉王命。气味似陈雷，授受同思孟。顾彼反覆手，置之不复诇。而我来滇阳，步履来远迎。咳唾散珠玑，谈笑壶觞罄。乃知百世情，不较一日胜。所以赏音人，在德不在令。喈喈鸡催晨，萧萧雨成瞑。嗟哉人世间，四美谁能并。二妙真可人，常以琼琚赠。
观沧浪亭在均州北五里许
作者：王缜
朝代：明

惯听孺子歌，喜观沧浪水。清浊乃自召，祸福岂无自。
觐阙归藩送王德大参之河南
作者：王缜
朝代：明

仕路驰驱岁月深，忠勤初见二毛侵。华嵩中镇安藩计，江汉东流恋阙心。树色官桥添暮景，蝉声驿路壮秋吟。遥知建舍甘棠下，处处风清日午阴。
谒鹅湖文宗书院内塑朱晦翁吕东莱二陆先生旧院惟存遗址院傍有鹅湖寺甚伟
作者：王缜
朝代：明

周室东迁孔子生，宋家南渡朱子出。天生贤圣岂偶然，扶植纲常在删述。鹅湖书院傍铅山，二陆东莱皆特立。晦翁大会鹅湖前，至今议论昭奎壁。义利堂堂判两途，毫釐之差分舜蹠。德性工夫归执中，学问兼该务精一。初若夷尹各一家，卒宗博约共亲密。所以有宗崇儒流，日以文宗表其额。我昔闻名深慕之，平生愿游今始获。徘徊荒址认残碑，惟见鹅湖寺门辟。始知异教善惑人，斯道寥寥成叹息。安得佛老尽销除，世宗孔氏无回忒。
谢陈宗文少恭惠京笔
作者：王缜
朝代：明

直节铦锋出帝乡，贮云含雾到滇阳。等閒不说中书令，付与公权作谏章。
贺盛斯徵登第归娶
作者：王缜
朝代：明

才看金殿听胪传，又向蓝桥迓玉仙。画舸风轻兰掉急，牙樯月上锦帆鲜。门填珠履迷花径，箫引青莺入洞天。从此阊门春昼永，百年瑶瑟一絑弦。
赠东光邹生儒
作者：王缜
朝代：明

邹生东光彦，奇思风云变。平生磊落事笔砚，百家书史不辍卷。河洛星数掌中转，吉凶信口如对面。瞥视名利浮云片，迩来金陵涂抹烟霞华彩现。人生阅世信邮传，所贵适意在乐善。乘除物物自相禅，从古多才惯贫贱。贾岛逃禅明不眩，林逋踏雪梅花羡。饱睡希夷白石便，酣饮嵇康仍锻鍊。吁嗟邹生，琼琚声琅珠光绚。
赠廖廷臣参赞归龙湾
作者：王缜
朝代：明

太宰铨衡正，留都参赞尊。不求同世俗，宁退乐田园。身到东山稳，名依北斗存。龙湾流水急，清烈应高门。
赠李元敬郡守
作者：王缜
朝代：明

相别南雄五载馀，相逢惟赠白沙书。书中多少喃喃话，祇是心真便自如。
赣州节推邓诚之余同年也不相见者十年矣诚之过金陵会予于贡院因写在京时留别诸诗次韵答之并以赠行
作者：王缜
朝代：明

十年太学旧同袍，玉石磨磋梦亦劳。白下偶逢今日雨，樽前留别古风骚。澄清已彻江湖底，壁立何辞泰华高。从此赣州多泽润，不教尘土溷波涛。
走笔次伍松月都宪谢宴诗
作者：王缜
朝代：明

浊醪草具澹初筵，爱得高轩坐榻连。歌彻薰风三唱后，话寻旧雨十年前。且看易象从龙意，休误庄经梦蝶篇。浅薄不堪专介宠，七言墨使对还专。
走笔次王文济宪副过安宁浴温泉之作韵
作者：王缜
朝代：明

谁开浑沌窍，巧力亦云竭。阴阳互藏根，体用有寒热。乃知洪炉中，源头更清彻。所以君子心，濯濯常自洁。而况酩酊时，宁不慕冰雪。何当共振衣，志趣点尔说。
辛未五月同王文济宪副联舟有作
作者：王缜
朝代：明

今古斯文气味同，先生况有古人风。百年宗谱分支远，一片吟情入画中。舟楫惊波能自济，边郊多垒藉谁忠。倚蓬对月不成寐，坐待东方日正红。
过东坡堡游月潭寺题胜景二字于石崖因次王仲明都宪韵堡在兴隆卫道中
作者：王缜
朝代：明

停骖独上月潭游，千仞冈头振弊裘。翠色忽从怀抱起，谷音常应水声流。云岩瑰磊归仙境，石髓清甘泻玉瓯。爱此不知行路远，豪吟消尽古今愁。
过信阳州
作者：王缜
朝代：明

南阳东去信阳城，中土风烟分外清。湖洛要枢须此地，满州牛马尽农兵。
过兴隆次王文济韵
作者：王缜
朝代：明

羊肠叠叠绕云岑，梅雨濛濛扑面侵。按辔稳行夷险路，忧时不改始终心。庙堂日近天风暖，边塞尘清夜漏沉。廪饩自惭无寸补，往来孤负宠恩深。
过和州乌江在和州有项王庙
作者：王缜
朝代：明

古城疏柳荫和阳，半是当年旧战场。欲认前朝寻故事，乌江犹唱楚歌狂。
过安陆州
作者：王缜
朝代：明

片帆非汉川，北风迎秋景。烟澹石城高，记得古名郢。
过宿迁夏正郎邀饮
作者：王缜
朝代：明

足迹江湖到处通，斯文气味此真同。病多全藉参苓力，痴绝还如梦寐中。天冷水知归碧海，秋高火退伏丹枫。抚时百感成何事，遥望长安日正东。
过张秋即事
作者：王缜
朝代：明

五月雨淫河水急，奔腾澎湃淼无迹。沙飞石走鱼龙惊，竹木横漂堤岸决。白日时闻风雨声，夜深更觉鲛人泣。惊湍逆浪不可名，舟楫颠危往来扼。我从此地偶经过，目眩心烦宛如噎。方今国赋半江南，岁运尽资河水力。河水横流苦如此，人力飞挽何能及。呜呼，几时复见伯禹功，地平天成圣明悦。
过曲靖有怀介庵沐锦衣
作者：王缜
朝代：明

离歌一曲思悠悠，望尽平芜更上楼。伐木啼莺何处听，暮云春树若为愁。心如铁石江山远，义似陈雷气味投。此后各须加努力，重逢端不负同游。
过桃川宫次韵
作者：王缜
朝代：明

避秦逃世若登仙，洞里人家别有天。石鼎蒸霞全是药，桃花流水自成川。厌闻晋代衣冠变，惊讶渔郎道路传。勒马闲来寻古迹，宫前草色亦幽玄。
过清平次韵二首
作者：王缜
朝代：明

一离黄扉近四年，梦魂常绕五云边。往来岁月徒劳耳，检点身心自泰然。山外浮云多阁雨，世间沧海半成田。感时不尽高歌意，坎止流行欲问天。驱驰一月似长年，信是西南到极边。细雨狂风常作恶，高山流水亦茫然。耳闻宿将能擒虎，眼见苗夷学种田。自是清平平地乐，满城歌吹乐尧天。
过清平次韵二首·其一
作者：王缜
朝代：明

一离黄扉近四年，梦魂常绕五云边。往来岁月徒劳耳，检点身心自泰然。山外浮云多阁雨，世间沧海半成田。感时不尽高歌意，坎止流行欲问天。
过清平次韵二首·其二
作者：王缜
朝代：明

驱驰一月似长年，信是西南到极边。细雨狂风常作恶，高山流水亦茫然。耳闻宿将能擒虎，眼见苗夷学种田。自是清平平地乐，满城歌吹乐尧天。
过远河铺感怀郧襄之界
作者：王缜
朝代：明

少年初北游，惊见十八滩。一水屈曲险，四面山巑岏。壮岁使交趾，横州涉乌蛮。险怪尤怖人，失指齑粉残。后经南剑峡，菡萏水石翻。镇远水更驶，仿佛滟滪难。广石昭平濑，无亦伯仲间。今来印子国，远河奔沸湍。地理虽云异，气象同奇观。惟有汉水远，出峡嶓？山。自叹足迹苦，四方常间关。
过远河铺感怀郧襄之界
作者：王缜
朝代：明
体裁：古风

少年初北游，惊见十八滩。一水屈曲险，四面山巑岏。壮岁使交趾，横州涉乌蛮。险怪尤怖人，失指齑粉残。后经南剑峡，菡萏水石翻。镇远水更驶，仿佛滟滪难。广石昭平濑，无亦伯仲间。今来印子国，远河奔沸湍。地理虽云异，气象同奇观。惟有汉水远，出峡嶓�山。自叹足迹苦，四方常间关。
过道州仰周元公次沈副使韵
作者：王缜
朝代：明

太虚无极本无名，独有濂溪象意生。妙道默从神梦领，天机泄与画图明。千年衣钵归何处，百仞宫墙护寝楹。今日春陵频勒马，斯文山斗不胜情。
过郧阳神定桥
作者：王缜
朝代：明

夜过神定桥，老僧桥上跪。致语桥有神，曾作民捍卫。
过镇远次壁间韵兼简同年杨居敬郡守二首
作者：王缜
朝代：明

僻地欣逢故旧谈，放怀不觉拥飞岚。心悬上国星朝北，气转钧阳斗向南。迂拙自甘随地乐，至诚谁可与天参。路途尽道苗夷格，重见虞阶用舞衫。驿路奔驰春已过，无情岁序急于梭。忧时济世心空赤，步月望云头半皤。水近楼台波浪少，山围城郭雨声多。平生温饱非吾志，未敢闲寻自在窝。
过镇远次壁间韵兼简同年杨居敬郡守二首·其一
作者：王缜
朝代：明

僻地欣逢故旧谈，放怀不觉拥飞岚。心悬上国星朝北，气转钧阳斗向南。迂拙自甘随地乐，至诚谁可与天参。路途尽道苗夷格，重见虞阶用舞衫。
过镇远次壁间韵兼简同年杨居敬郡守二首·其二
作者：王缜
朝代：明

驿路奔驰春已过，无情岁序急于梭。忧时济世心空赤，步月望云头半皤。水近楼台波浪少，山围城郭雨声多。平生温饱非吾志，未敢闲寻自在窝。
过韩泷祠次邓中丞韵泷在乐昌县
作者：王缜
朝代：明

一叶迎流百尺泷，兴随秋水拍篷窗。不知造物留何意，故纵惊涛注此江。险峻未愁风雨恶，忠诚曾见岭云降。山深吏隐无人问，祇有文星镇旧邦。
过龙里次璧间韵
作者：王缜
朝代：明

隐隐奇峰玉笋纤，修途尝遍苦酸甜。了知世事无休日，闲看溪头春水添。
迎春
作者：王缜
朝代：明

喧城歌吹送春牛，一段烟光胜旧游。天放阳和花外转，风勾寒气雨中收。不嫌彩胜频惊眼，陡觉年华又转头。从此乾坤归泰景，人间何必问丹邱。
进万寿表文过偏桥次瀛崖王左辖韵
作者：王缜
朝代：明

城外青山山外高，偏桥险路马蹄劳。天开绝域来重译，人到穷荒恋绨袍。春鸟报晴催节钺，皇华匝地衬千旄。一函敬效嵩三祝，更进霞觞献寿桃。
送丁仕敏赴苕溪宰
作者：王缜
朝代：明

曾向天阶挹桂香，江山随处落诗囊。十年始遂郎官显，一蹶翻从驿路忙。莺凤未应栖枳棘，鲸鲵端合纵溟洋。留君莫惜今宵醉，明日苕溪溪水长。
送义官都阃徐元楷
作者：王缜
朝代：明

相门才子真豪雄，志淩霄汉气若虹。平生杖义孝且忠，望云云杳心匆匆。朱轮紫幰驰青骢，上谒天子明光宫。驩承元老恩爱隆，定省不懈甘旨丰。一日养不换三公，美哉此乐乐不穷。金辉玉润谁能同，骊驹一曲听未终。翩然归佩鸣天风，玉缸丝绳酒正浓。为君献取春颜红，临岐一笑霜天空。
送伦伯畴殿撰使安南
作者：王缜
朝代：明

龙诏恩覃万国臻，使星光散九天新。路经绝域山河异，风便故园梅柳春。玉节摇空驰騕袅，宫袍飏日灿麒麟。安南此日深文化，又见中朝第一人。
送何宗信倅永郡
作者：王缜
朝代：明

故人别我洞庭去，浩歌对酌黄金台。千里名驹能有此，一航秋月亦悠哉。政于抚字原非拙，心到诚明不用猜。若过道州还猛省，濂溪溪上更徘徊。
送刘与清大司寇致仕还吴
作者：王缜
朝代：明

三朝耆旧声名在，七十风霜鬓发新。自信功成须退步，力将衰朽乞闲身。凫鸥惯识尚书履，星宿常悬执法臣。从此东吴多故事，林泉又有一高人。
送刘修可大归省
作者：王缜
朝代：明

梓里谁投分，燕台此盍簪。石磨脂玉润，月浸镜潭深。气焰横千丈，才猷迥百寻。螭头编斧藻，犀畔纪纶音。翠拾兰丁秃，明敲瓦缶瘖。三年西掖梦，终夜北堂心。恩隔魂消渴，章投诏允钦。秋高鸿度塞，云暮鸟依林。李密孤情切，刘筠高义真。不堪重回首，相对又分襟。路入西江远，天浮南海阴。长亭一樽酒，惆怅莫停斟。
送刘永锡之南宁太守
作者：王缜
朝代：明

宦辙辛勤二十年，贤声到处有人传。花封清节曾留犊，粉署奇谋不算鞭。止拟六曹资昼诺，何当五马促超迁。须知圣主图贤意，郡国岩廊有后先。
送叶成之还茶山
作者：王缜
朝代：明

京国春游乐未几，故园秋思又催归。乾坤万里双蓬鬓，湖海经年一钓矶。心逐晓云天外去，梦随寒雁日南飞。逢人若问当朝事，圣主英明谏疏稀。
送吕仲仁太仆
作者：王缜
朝代：明

玉树精神异，银台物望高。论文追汉魏，飞笔下刘曹。国富还堪问，民穷未可劳。滁阳无限景，山水正滔滔。
送吴内翰南夫乃尊可晚归吴门
作者：王缜
朝代：明

老去心闲远世尘，江山难绊往来身。乘流偏自怀渔艇，漉洒何妨卸葛巾。懒与公卿论行辈，惯从猿鹤结比邻。临歧记嘱仙郎语，好竭忠勤答圣明。
送吴白楼转礼部侍郎回京
作者：王缜
朝代：明

清朝新政简英才，三十年劳亦异哉。翰苑文章名独步，春官仪礼手亲裁。雨馀水阔鲲南起，霜后风高雁北回。我昔与君同馆学，送君还上凤凰台。
送夏景升少参之湖广
作者：王缜
朝代：明

全楚山川古六藩，于今凋瘵不堪论。旬宣全藉经纶手，屏翰还参造化恩。旌节摇春临汝汉，福星随路报薇垣。况闻乐道能清节，活水从来定有源。
送大理黄后峰入庆圣节次韵
作者：王缜
朝代：明

江南六月雨不断，江北双旌云半垂。肮脏感时心独苦，驰驱为国鬓先知。上元昌运符麟凤，北极祥光绕殿墀。我送君情君自解，高歌不惜酒盈卮。
送宗善锦衣知军苍梧关
作者：王缜
朝代：明

铜柱烟横紫塞清，杞园风起锦衣轻。虎符新向苍梧路，棘坝先闻细柳名。天地任从鱼鸟性，江山谁念草芜腥。忠良共说关声旧，不用人间太白经。
送宜兴徐耕隐诗
作者：王缜
朝代：明

一门道脉旧相同，晚向行藏别立功。凤入天池鸣晓日，鸿飞霄汉起秋风。几年骨肉江山外，半月襟怀笑语中。此别不须论老大，可留垂白梦非熊。
送庞元化大参之闽元化以都谏有名
作者：王缜
朝代：明

岩岩正色立朝间，纵有雷霆不解颜。风急飞鹏搏瀚海，日和鸣凤集岐山。为官味淡逢人好，作德心休到处闲。从古庙堂钧轴客，英雄多在外台还。
送张府判朝用归汀州
作者：王缜
朝代：明

燕山八月天气寒，北风卷地百草乾。送君南浦心翻覆，玉壶醉倒葡萄绿。酒阑日暮车遥遥，马蹄踯蹢嘶且骄。君才本是天闲骥，胡为飞挽千里万里空招摇。我闻古人敬其职，寅奔内外无时息。英豪直欲追前修，肯与今人较劳逸。君不见刘士安，排山干海忘寝餐，神输鞭算天下难。国赋不匮民亦宽，至今耿耿人犹叹。
送张给舍奉使两广便道省母
作者：王缜
朝代：明

新从青琐拜黄麻，远为军储向海涯。天近女牛疑泛汉，地连闽楚喜还家。倚门深慰慈亲望，揽辔当为圣主嘉。忠孝已兼张仲事，此行端不负皇华。
送张西溪都宪之南京督粮
作者：王缜
朝代：明

仕路驰名四十年，而今行道更能专。斯民命脉存储积，总宪风霜慰倒县。身向留都还重本，学从岭表得真传。亦知不久归台辅，天子英明正用贤。
送张达卿正郎出守保宁
作者：王缜
朝代：明

省郎作帅瞻依重，山水于人亦重哉。剑阁倚天随险设，巴江如锦逐春来。法须在我无关节，泽好因时及草莱。赤子保民民自爱，龚黄元是出群才。
送春官彭景武奉命之湖广便道省亲分韵得庆字以明朝拜家庆须着老莱衣为韵
作者：王缜
朝代：明

乌云飞，鱼川咏，万物各从类适性。何况父母骨肉恩，荣归拜舞称家庆。春官彭君自出门，便隔庭帏旷温清。寸草春晖日夜心，宣通喜得将王命。衡岳天低旆拂星，洞庭波阔人悬镜。了却公家一事无，笑指庐山理归榜。登堂再拜亲意欢，翩鵻不用重题咏。
送月湖太宗伯杨公归丰城
作者：王缜
朝代：明

西江有杨子，粹然圭璧美。读书老益勤，精入神妙里。著述自得师，文章天所启。但求此心安，不重尚书履。我本铁石资，资之得磨洗。君今归月湖，水月增光矣。我望月在天，思君何时已。
送李中立太守之通州
作者：王缜
朝代：明

圣王明照彻遐陬，故择英豪守此州。万里莫辞关路远，专城当慰士民忧。人能诚意鱼豚信，行到通神铁石柔。何况中朝冠履地，一般春色一般秋。
送李君善大参之广西
作者：王缜
朝代：明

圣明忧土重绥荒，暂寄奇才镇北方。千里福星传信息，一生冰雪厉行藏。化参槐鼎河山静，人乐薇垣日月长。莫道明朝成久别，眼前屈指到岩廊。
送林南川教授严州因次其留别韵三首
作者：王缜
朝代：明

欲振儒风扇九畿，江门暂卸一竿丝。披云剪棘年劳苦，白日青天路坦夷。坛杏秾分春雨后，泮芹香送晚凉时。名兼吏隐闲方贵，莫笑先生拙且迟。五年两度聚京畿，一别孤心似乱丝。须向关文寻孔孟，敢凭尘俗溷随夷。门封夜雪深三尺，人坐春风暖几时。愿得诘朝逢滞雨，先生行李更迟迟。自笑贪名恋帝畿，更惭叨禄侍纶丝。皂囊未有回天力，白首犹思破犬夷。芹曝亦知臣子义，菁莪肯负圣明时。等閒我欲寻詹尹，为卜归来早与迟。